hotchpotch/miracl-hf-unified huggingface dataset:
লাকপা শেরপা
লাকপা শেরপা (এছাড়াও লাকপা (জন্ম ১৯৭৩) একজন নেপালি শেরপা পর্বাতারোহিণী।  তিনি   মাউন্ট এভারেস্ট নয় বার আরোহন করে বিশ্বের মহিলাদের মধ্যে অধিকতমবার এভেরেস্ট শীর্ষ জয়ের মর্যাদা অর্জন করেছেন ২০০০ সালে তিনি হলেন এভারেস্ট আরোহণ করে, সফলভাবে নেমে আসা প্রথম নেপালি মহিলা।
লাকপা ১১ জন ভাই বোনেদের মধ্যে নেপালের মাকালুতে  বড় হয়েছেন।
২০০০ সালে এশিয়ান ট্রেকিংএর পৃষ্ঠপোষকতায় আয়োজিত একটি অভিযানে  তিনি দলনেত্রী ছিলেন ১৮ সেপ্টেম্বর, ২০০০ সালে, তিনি হয়ে ওঠেন প্রথম নেপালি নারী যিনি মাউন্ট এভারেস্ট শিখর আরোহণ করে, বেঁচে অবরোহণ করেন (এছাড়াও দেখুন পাসাং লামু শেরপা)। নেপালী নারী মিলেনিয়াম অভিযানের অন্তর্ভুক্ত ছিল তার এই আরোহণ।
২০০৩ সালে মার্কিন পিবিএস খেয়াল করেন যে, তিনি ৩ বার এভারেস্ট বিজয় করে, বিশ্বের মহিলাদের মধ্যে  অধিকতমবার আরোহণকারীনি ছিলেন। ২০০৩ সালের মে মাসে তিনি তার বোন এবং ভাই একত্রে এভারেস্ট বিজয় করেন; তারা হলেন মিং কিপা এবং মিংমা গেলু।
১৯৯৯ সাল থেকে ২০০৭ সাল অবধি লাকপা ৬ বার এভারেস্ট জয় করেন এবং তার স্বামী  নয়বার। ওই বছর তারা তাদের ২০০৭ এভারেস্ট ট্রিপ সম্বন্ধীয় একটি উপস্থাপনার আয়োজন করেন  সঙ্গে অনুদান গ্রহণ করেন কোয়েকার লেন সমবায় নার্সারি স্কুলএর জন্য। জর্জ এবং লাকপা, মাউন্ট এভারেস্ট  ৫ বার একত্রে বিজয় করেন ।
২০১৬ সালে , তিনি তিব্বত (চীন) থেকে মাউন্ট এভারেস্ট বিজয় করেন, যেটি  এভেরেস্টে তাঁর সপ্তম আরোহণ। রাষ্ট্রপতি মাউন্ট এভারেস্ট সাম্মিটারস এসোসিয়েশন,এর সভাপতি আর একজন নেপালি মহিলাও সেই সঙ্গে শিখরে পৌঁছান কিন্তু নেপালের দিক থেকে। মায়া শেরপা, যিনি আর একজন রেকর্ড অধিকারিণী এবং কে২ আরোহণকারিণীঅতিরিক্ত অভিযান:লাকপা তিনি (বুধবার) জন্মগ্রহণ করেন সেই দিনের জন্য নামকরণ করা হয়। যদিও নেপালে জন্মগ্রহণ করেন, বর্তমানে তিনি একজন মার্কিন নাগরিক এবং তার তিন সন্তানপালন এবং বিভিন্ন চাকরিতে ব্যাস্ত থাকেন। তিনি মার্কিন যুক্তরাষ্ট্রে সাত এগারোতে কাজ করেছেন। যাইহোক, ইউ.কে. মিডিয়া আউটলেট দৈনিক টেলিগ্রাফ সাক্ষাত্কারে তিনি পর্বতারোহণের জন্য তাঁর অদম্য বাসনা উলেখ করেন,দ্য ডেইলি টেলিগ্রাফএর অনুযায়ী যেমনটি পূর্বে জর্জ ম্যালরি এবং ইউচিরো মিউরার মত পর্বাতোরোহীদের মধ্যে দেখা গিয়েছিল।
তাঁর দুই কন্যা ও এক পুত্র, এবং ১২ বছর ধরে বিবাহ বন্ধনে আবদ্ধ ছিলেন  জর্জ দিজমার্সাকুর সঙ্গে, যিনি একজন রোমানিয়ান-আমেরিকান। তারা ২০০০সালে নেপালের কাঠমান্ডুতে প্রথমবার পরিচিত হন, ২০০২ সালে  বিবাহ করেন। ২০০৮ সালে জর্জএর  কর্কট রোগে আক্রান্ত, হবার পর  চিকিৎসার মাত্রাধিক্য বিল ছিল তাদের বৈবাহিক সম্পর্কের টানাপড়েনের অন্যতম কারণ।
২০১৬ সালে লাকপা সপ্তমবার এভারেস্ট বিজয় করেন ও বিশ্বের নারীদের মধ্যে সর্বাধিকবার  এভারেস্ট বিজয়ের  পুনরায় বিভিন্ন সংবাদ মাধ্যমে স্বীকৃতিপ্রাপ্তি শুরু করেন।
২২ মে,  ২০০৩ সালে তার ছোট বোন মিংমা ১৫ বছর বয়সে  মাউন্ট এভারেস্ট শিখরে (তিনি আরোহন করেন লাকপা এবং গেলুর সঙ্গে), আরোহণ করেন। সুতরাং, মাউন্ট এভারেস্ট বিজয়িনী সর্বকনিষ্ঠ  নারী ও ব্যক্তি । (এছাড়াও দেখুন টেমবা শেরি এবং জর্ডান রোমেরো)। তার ভাই মিংমা গেলু শেরপা ২০১৬ সাল অব্ধি আটবার মাউন্ট এভারেস্ট আরোহণের জন্য সুপরিচিত। বিবিসির সংবাদ অনুযায়ী ২০০৩ সালে যখন তারা মধ্যে তিন ভাই বোন একত্রে মাউন্ট এভারেস্ট বিজয় করেন সেটি প্রথমবার তিন সহোদরের একত্রে এভারেস্ট বিজয়ের নজির ছিল, সাথে এটি  "বিশ্ব গীনিস বুক অফ রেকর্ডস দ্বারা স্বীকৃত ছিল।"
২০০৪ সালে কানেকটিকাট এভারেস্ট অভিযানে তৎকালীন স্বামী দিজমার্সাকু লাফকাকে মারধর করেছিলেন। অভিযানে উপস্থিত এক সাংবাদিক মাইকেল কোদাসের মতে, ডিজমারসু, " তার ডান হাত দিয়ে তার স্ত্রীকে মাথায় আঘাত করেন।" এই বিবাদটি "পর্বতারোহণ জগতের প্রচার মাধ্যমে আলোড়ন সৃষ্টি করেছিল"।
খলনায়ক (১৯৯৩-এর চলচ্চিত্র)
খলনায়ক () হল সুভাষ ঘাই প্রযোজিত ও পরিচালিত ১৯৯৩ সালের ভারতীয় হিন্দি ভাষার মারপিঠধর্মী উত্তেজনাপূর্ণ চলচ্চিত্র। ছবিটির কাহিনী ও চিত্রনাট্য রচনা করেছেন সুভাষ ঘাই, রাম কেলকর ও কমলেশ পাণ্ডে। ছবিতে সন্ত্রাসী বাল্লুকে ধরতে ইন্সপেক্টর রাম ও তার প্রেমিকা ইন্সপেক্টর গঙ্গার প্রচেষ্টা চিত্রিত হয়েছে। এতে প্রধান তিনটি ভূমিকায় অভিনয় করেছেন যথাক্রমে সঞ্জয় দত্ত, জ্যাকি শ্রফ ও মাধুরী দীক্ষিত।
চলচ্চিত্রটি ১৯৯৩ সালের ৬ই আগস্ট ভারতে মুক্তি পায়। এটি সে বছরের দ্বিতীয় সর্বোচ্চ আয়কারী চলচ্চিত্র ছিল এবং ১৯৯০-এর দশকের চতুর্থ সর্বোচ্চ আয়কারী হিন্দি চলচ্চিত্র ছিল। ছবিটি শ্রেষ্ঠ চলচ্চিত্রসহ দশটি বিভাগে ফিল্মফেয়ার পুরস্কারের মনোনয়ন লাভ করে এবং শ্রেষ্ঠ নারী নেপথ্য কণ্ঠশিল্পী ও নৃত্য পরিচালক বিভাগে দুটি পুরস্কার অর্জন করে।চলচ্চিত্রের সুর ও সঙ্গীত পরিচালনা করেছেন লক্ষ্মীকান্ত-প্যারেলাল এবং গীত রচনা করেছেন আনন্দ বকশী।চলচ্চিত্রটি তেলেগু ভাষায় "খিলাড়ি নাম্বার ওয়ান" নামে পুনর্নির্মিত হয়। এতে সঞ্জয় দত্তের ভূমিকায় বিনোদ কুমার, মাধুরী দীক্ষিতের ভূমিকায় সুকন্যা ও জ্যাকি শ্রফের ভূমিকায় রাঘুমান অভিনয় করেন। এছাড়া তিনি নিজেই এর একটি পুনর্নির্মাণ তৈরির সিদ্ধান্ত নেন।
কেএ ব্যান্ড
তড়িৎচম্বুক বর্ণালী, অনুতরঙ্গের ২৬.৫–৪০ গিগাহার্জ কে কে ব্যান্ড হিসাবে সংজ্ঞায়িত করা হয়ে থাকে। এর তরঙ্গদৈর্ঘ্যের এক সেন্টিমিটার থেকে ৭.৫ মিলিমিটার পর্যন্ত। কে ব্যান্ড হচ্ছে "কে-এবোভ" এর সংক্ষিপ্ত রুপ, যার অর্থ কে এর ঊর্ধ্বস্থিত যা কিনা ন্যাটো কে ব্যান্ড ঊর্ধ্বস্থিত একটি ব্যান্ড। বায়ুমণ্ডলে উপস্থিত জলীয় বাষ্পের দ্বারা অনুরণনের ফলে ন্যাটো কে ব্যান্ড মূলত তিনটি ব্যান্ডে বিভক্ত হয়ে যায়। এর ২০–৩০ গিগাহার্জ কম্পাংকের তরঙ্গ ব্যান্ড যোগাযোগ উপগ্রহ ব্যবহার করা হয়। এর মধ্যে ২৭.৫ বা ৩১ গিগাহার্জে ব্যান্ড স্যাটেলাইটের আপলিংক এবং সামরিক বিমান অবস্থিত স্বল্প দূরত্বের উচ্চ রেজল্যুশন রাডারে ব্যবহার করা হয়। এছাড়াও এই রেডিও ব্যান্ডের কিছু ফ্রিকোয়েন্সি আইন প্রয়োগকারী সংস্থার দ্বারা গাড়ির গতি সনাক্তকরণ জন্য ব্যবহার করা হয়। কেপলার মিশনে স্পেস টেলিস্কোপ দ্বারা সংগৃহীত বৈজ্ঞানিক তথ্য সংগ্রহের জন্য ডাউনলিংকে এই ফ্রিকোয়েন্সি রেঞ্জ ব্যবহার করা হয়ে থাকে।
"কে-ব্যান্ড" হচ্ছে কার্জ এবোভ (ইংরেজী: Kurz-above) এর সংক্ষিপ্ত রুপ, যা মূলত জার্মান শব্দ "কার্জ" থেকে আগত, যার অর্থ "ছোট".
এ উপগ্রহ যোগাযোগ মাধমের ক্ষেত্রে কে ব্যান্ড উচ্চ ব্যান্ডউইথের যোগাযোগ সম্পন্ন করতে কার্যকরী। এটা Inmarsat আই-৫ সিস্টেমে,  Iridium পরবর্তী স্যাটেলাইট সিরিজ এবং জেমস ওয়েব স্পেস টেলিস্কোপ ব্যবহৃত হয়। সি ব্যান্ড ও কেইউ ব্যান্ডের তুলনায় কএ ব্যান্ডটি রেইন ফেইডে দ্বারা বেশি ক্ষতিগ্রস্থ হয়।
সাধারণত এই ফ্রিকোয়েন্সি দ্বারা মহাজাগতিক মাইক্রোওয়েভ ব্যাকগ্রাউন্ড  পরীক্ষায় সমূহ সম্পন্ন করা হয়ে থাকে।
৫ম প্রজন্মের মোবাইল নেটওয়ার্ক আংশিকভাবে কে ব্যান্ডকে (28, 38, এবং 60 গিগাহার্জ) সমাপতিত করবে।
খলনায়ক (১৯৯৬-এর চলচ্চিত্র)
খলনায়ক হল মনতাজুর রহমান আকবর রচিত ও পরিচালিত ১৯৯৬ সালের বাংলাদেশী মারপিঠধর্মী চলচ্চিত্র। এতে নাম ভূমিকায় অভিনয় করেছেন মান্না, এবং অন্যান্য ভূমিকায় অভিনয় করেছেন চম্পা ও রাজীব। ছবিটি ১৯৯৬ সালের ১৪ই জুন বাংলাদেশে মুক্তি পায়।"খলনায়ক" চলচ্চিত্রের সুর ও সঙ্গীত পরিচালনা করেছেন আলী আকরাম শুভ ও গানের কথা লিখেছেন মনিরুজ্জামান মনির।
বিসিএস পরীক্ষা
বিসিএস পরীক্ষা বা বাংলাদেশ সিভিল সার্ভিস পরীক্ষা হল দেশব্যাপী পরিচালিত একটি প্রতিযোগিতামূলক পরীক্ষা যা, বাংলাদেশ পাবলিক সার্ভিস কমিশন (বিপিএসসি) কর্তৃক  বাংলাদেশ সিভিল সার্ভিসের বিসিএস (প্রশাসন), বিসিএস (কর), বিসিএস (পররাষ্ট্র) ও বিসিএস (পুলিশ) সহ ২৭ পদে কর্মী নিয়োগের  জন্য পরিচালিত হয়। বিসিএস  পরীক্ষা পর্যায়ক্রমে তিনটি ধাপে অনুষ্ঠিত হয়- প্রাথমিক পরীক্ষার (এমসিকিউ), লিখিত পরীক্ষা এবং  মৌখিক পরীক্ষা (ইন্টারভিউ)। পরীক্ষার বিজ্ঞপ্তি প্রকাশ থেকে চুড়ান্ত ফলাফল পর্যন্ত সমগ্র প্রক্রিয়া সম্পন্ন হতে ১.৫ থেকে ২ বছর সময় লাগে।
বাংলাদেশ সিভিল সার্ভিস পরীক্ষা ব্রিটিশ আমলে ব্রিটিশ ভারতীয় সরকারের ইম্পেরিয়াল সিভিল সার্ভিসের উপর ভিত্তি করে পরিচালিত। বিসিএস পরীক্ষাকে বাংলাদেশে চাকরি প্রার্থীদের জন্য অনুষ্ঠিত সবচেয়ে বড় প্রতিযোগিতামূলক পরীক্ষা  হিসাবে বিবেচনা করা হয়। প্রতি বছর গড়ে ১,৫০,০০০ থেকে ২,২৫,০০০ হাজার প্রার্থী আবেদন করে, যা বছরের চাকরি প্রার্থীদের প্রায় ৯০% শতাংশ। পরীক্ষায় সকল ক্যাডার মিলে গড় সাফল্যের হার ০.০২% এবং সাধারণ ক্যাডারের ক্ষেত্রে যা ০.০০৫% শতাংশ, যদিও প্রতি বছর এ হার পরিবর্তিত হয়।  উচ্চ মাধ্যমিক পাসের পর চার বছরের অনার্স পাস হলেও বিসিএস পরীক্ষায় আবেদন করা যায়। কেউ যদি তিন বছরের অনার্স বা পাস কোর্সে পড়ে থাকে তাহলে তাকে অবশ্যই মাস্টার্স পাস হতে হবে। শিক্ষা জীবনে একের অধিক তৃতীয় শ্রেণী থাকলে বিসিএস পরীক্ষায় আবেদনের অযোগ্য।
বাংলাদেশ সিভিল সার্ভিস নিয়োগ বিধিমালা, ২০১৪ অনুযায়ী নয়টি বাধ্যতামূলক বিষয়ে পরীক্ষা দিতে হয়:
এক জন আবেদনকারী উভয় ক্যাডারে আবেদন করিলে: নয়টি আবশ্যিক বিষয় এবং দুইটি পদ সম্পর্কিত বিষয়ে পরীক্ষা দিতে হয়।
যেসকল প্রার্থী লিখিত পরীক্ষায় পাশ করে শুধু তারাই মৌখিক পরীক্ষার জন্য যোগ্য বলে নির্বাচিত হন, যা সাধারণত ইন্টারভিউ নামে বেশি প্রচলিত। অন্য দুই ধাপের চেয়ে এ ধাপে সাফল্যের হার খুবই নগন্য। বর্তমানে মৌখিক পরীক্ষার জন্য বরাদ্দ নাম্বার হল ২০০।
পিএসসি প্রার্থীদের লিখিত পরীক্ষার সংগৃহীত নম্বর (লিখিত ৯০০ নম্বরের মধ্যে) এবং মৌখিক পরীক্ষার সংগৃহীত নম্বরের (২০০ নম্বরের মধ্যে) উপর ভিত্তি করে চুড়ান্ত যোগ্যতা নির্ধারন করে। পূর্বে ৫৫% শতাংশ প্রার্থী প্রচলিত কোটা পদ্ধতি অনুসারে এবং ৪৫% শতাংশ প্রার্থী মেধা অনুসারে বাছাই করা হত। বর্তমানে শতভাগ প্রার্থী মেধা অনুসারে বাছাই করা হচ্ছে। পিএসসি যোগ্যতা সম্পন্ন প্রার্থীদের নিয়োগের জন্য জনপ্রশাসন মন্ত্রণালয়ে বিশেষ সুপারিশ করে। এরপর মন্ত্রণালয় পর্যায়ক্রমে স্বাস্থ্য অধিদপ্তর কর্তৃক স্বাস্থ্য পরীক্ষা, পুলিশ ভেরিফিকেশন এবং এনএসআই ভেরিফিকেশন শেষে তাদের নাম গেজেট আকারে প্রকাশ করে। সাধারণত এ প্রক্রিয়া সম্পন্ন হত এক থেকে দের বছর সময় লাগে।
লিডস
লিডস (; ) পশ্চিম ইউরোপের রাষ্ট্র যুক্তরাজ্যের পশ্চিম ইয়র্কশায়ার অঞ্চলের বৃহত্তম শহর। জনসংখ্যার বিচারে এটি লন্ডন এবং বার্মিংহামের পরে সমগ্র যুক্তরাজ্যের তৃতীয় বৃহত্তম শহর। ২০১৬ সালের তথ্য অনুযায়ী এখানে প্রায় ৭ লক্ষ ৮১ হাজার লোকের বাস।
১৩শ শতকে এটি একটি ক্ষুদ্র ম্যানরীয় বারো বা জেলা শহর ছিল। বর্তমানে এটি একটি মহানাগরিক জেলায় পরিণত হয়েছে। ১৬শ শতকে শহরটি এয়ার নদীর তীরে অবস্থিত একটি ছোট হাটবাজারভিত্তিক শহর ছিল। ১৭শ ও ১৮শ শতকে লিডস পশম উৎপাদন ও বাণিজ্যের এক প্রধান কেন্দ্রে পরিণত হয়। শিল্প বিপ্লবের সময় পশম প্রধান শিল্প হলেও এখানে তিসি, প্রকৌশল, লোহার ঢালাইখানা, ছাপাখানা এবং অন্যান্য শিল্পকারখানার বদৌলতে এটি একটি প্রধান শিল্পশহরে পরিণত হয়। এটির সম্প্রসারণ ঘটে এবং আশেপাশের গ্রামগুলিকে অন্তর্ভুক্ত করে নিয়ে ২০শ শতকের মাঝামাঝি নাগাদ লিডস একটি জনবহুল নগরে পরিণত হয়। বর্তমানে শহরটি যুক্তরাজ্যের ৪র্থ বৃহত্তম নগর অঞ্চলের ভেতরে অবস্থিত, যে অঞ্চলে প্রায় ২৬ লক্ষ লোকের বাস।
লিডসের প্রাইয় তিন-চতুর্থাংশ কর্মজীবী বেসরকারী খাতে কাজ করেন, যেটি যুক্তরাজ্যের শহরগুলির মধ্যে সর্বোচ্চ এরকম অনুপাত। 
এখানে চারটি বিশ্ববিদ্যালয় আছে। এটি যুক্তরাজ্যের চতুর্থ সর্বোচ্চ ছাত্র জনসংখ্যাবিশিষ্ট শহর। অর্থনীতির নিরিখে এটি যুক্তরাজ্যের ৪র্থ বৃহত্তম নগর । লন্ডনের পরে লিডস যুক্তরাজ্যের ২য় বৃহত্তম আইনি ও ব্যাংকিং কেন্দ্র। এখানে ৩০টিরও বেশি জাতীয় ও আন্তর্জাতিক ব্যাংকের শাখা আছে। এমনকি ব্যাংক অফ ইংল্যান্ডের একমাত্র আঞ্চলিক শাখাটিও এখানে অবস্থিত। লিডস যুক্তরাজ্যের ৩য় বৃহত্তম শিল্প-উৎপাদন কেন্দ্র; এখানে ১৮০০ শিল্পপ্রতিষ্ঠান ও ৩৯ হাজার কর্মচারী কাজ করে যারা স্থানীয় অর্থনীতিতে ৭ শত কোটি পাউন্ড পরিমাণ অবদান রাখে। শিল্পগুলির মধ্যে প্রকৌশল, ছাপাখানা ও প্রকাশনা, খাদ্য ও পানীয়, রাসায়নিক দ্রব্যাদি এবং চিকিৎসা প্রযুক্তি প্রধান।
শেফিল্ড
শেফিল্ড (; ) পশ্চিম ইউরোপের রাষ্ট্র যুক্তরাজ্যের ইংল্যান্ড দেশটির উত্তর-মধ্য অংশে দক্ষিণ ইয়র্কশায়ার অঞ্চলে অবস্থিত একটি শহর, নগর এবং মহানগর এলাকার নাম। শহরটি পেনাইন উচ্চভূমির পাদদেশে এবং শিফ, পোর্টার, রিভলিন ও লক্সলি নামক চারটি পাহাড়ী উপনদীর মিলনে উদ্ভূত ডন নদীর উৎসস্থলের কাছে অবস্থিত। ইংল্যান্ডের রাজধানী লন্ডন থেকে প্রায় ২৬০ কিলোমিটার উত্তর-পশ্চিমে শহরটির অবস্থান। শেফিল্ড নগরীর জনসংখ্যা প্রায় ৬ লক্ষ এবং এর মহানগর এলাকার জনসংখ্যা প্রায় ১৬ লক্ষ।
শেফিল্ড একটি সবুজ নগরী। নগরের ৬১% জায়গাই গাছপালায় আচ্ছাদিত। এখানে ২৫০টি উদ্যান, বাগান ও বনানী আছে, যেগুলিতে সব মিলিয়ে গাছের সংখ্যা ৪৫ লক্ষ। এটিকে কেউ কেউ "ইংল্যান্ডের বৃহত্তম গ্রাম" হিসেবে আখ্যা দিয়ে থাকেন।
১৯শ শতকে শেফিল্ড ইস্পাত ও কয়লা উৎপাদনের জন্য একটি প্রধান কেন্দ্র ছিল। ফলে শহরের জনসংখ্যা বহুগুণ বৃদ্ধি পায় এবং এটি একটি বৃহৎ নগরে পরিণত হয়। শহরটি ১৮৪৩ সালে পৌর শহর এবং ১৮৯৩ সালে পূর্ণাঙ্গ নগরের মর্যাদা লাভ করে। ১৯৭০-এর দশকে এসে এই শিল্প দুইটির অবনতি ঘটে। তা সত্ত্বেও বর্তমানে শেফিল্ড ইস্পাত ঢালাইয়ে বিশ্বের শীর্ষস্থানীয় কেন্দ্রগুলির একটি। তবে বর্তমানে শেফিল্ডের সিংহভাগ কর্মজীবী সেবা খাতের সাথে সংশ্লিষ্ট।
শেফিল্ড শহরে বিশ্বের সবচেয়ে প্রাচীন ফুটবল ক্লাব শেফিল্ড ফুটবল ক্লাবের প্রধান কার্যালয় অবস্থিত। এছাড়া এখানে বিশ্ব স্নুকার শিরোপা প্রতিযোগিতা অনুষ্ঠিত হয়।
সিদ্ধকাঠী জমিদার বাড়ি
সিদ্ধকাঠী জমিদার বাড়ি বাংলাদেশ এর বরিশাল বিভাগের ঝালকাঠি জেলার নলছিটি উপজেলার সিদ্ধকাঠী ইউনিয়নের সিদ্ধকাঠী গ্রামে অবস্থিত। সিদ্ধকাঠী রায় চৌধুরীদের বাড়ি। কবি কামিনী রায়ের শশুর বাড়ী। মূল ভবনটি এখন নেই। ঘাট বাধানো পুকুর কালের সাক্ষী হয়ে আছে এখনো। সিদ্ধকাঠী মাধ্যমিক বিদ্যালয় (১৮৮২) জমিদার জগৎপ্রসন্ন রায় চৌধুরী কর্তৃক প্রতিষ্ঠিত হয়ে এখনো স্বমহিমায় উজ্জ্বল হয়ে আছে।
সিদ্ধকাঠী মাধ্যমিক বিদ্যালয়
সিদ্ধকাঠী মাধ্যমিক বিদ্যালয় ঝালকাঠি জেলা এর নলছিটি উপজেলা এর সিদ্ধকাঠী ইউনিয়ন এ অবস্থিত একটি মাধ্যমিক বিদ্যালয়। বিদ্যালয়টি ১৮৮২ সালে প্রতিষ্ঠিত হয়।
'সিদ্ধকাঠী মাধ্যমিক বিদ্যালয়' একটি ঐতিহ্যবাহী মাধ্যমিক বিদ্যালয়। এটি ১৮৮২ সালে তৎকালীন জমিদার জগৎপ্রসন্ন রায় চৌধুরী কর্তৃক প্রতিষ্ঠিত। ১৮৮২ সালে প্রতিষ্ঠা করা হয়।
এ বিদ্যালয়ে ষষ্ঠ হতে দশম শ্রেণী পাঠদান করা হয়। ২০১৮ সালের এসএসসি পরীক্ষায় তিনজন শিক্ষার্থী জিপিএ ২ পেয়েছে।
২০০৮ সালে সিদ্ধকাঠী মাধ্যমিক বিদ্যালয় এর তর্ক-বিতর্ক ক্লাব সংগঠিত হয়। যা এখনো চলমান।
সিদ্ধকাঠী মাধ্যমিক বিদ্যালয়ে ২০১০ সালে বাংলাদেশ বিশ্বসাহিত্য কেন্দ্র কর্তৃক পরিচালিত করা সয় সেকায়েপ নামের প্রকল্প। এই প্রকল্পে ছাত্র-ছাত্রীদের জন্য সেকায়েপ এর সহযোগীতায় স্কুলে স্থায়ী লাইব্রেরি স্থাপন করা হয় এবং ছাত্র-ছাত্রীদের নির্দিষ্ট কিছু বইয়ের সিলেবাসে প্রতি বছর পরিক্ষা অনুষ্ঠিত করা হয়।
সিদ্ধকাঠী মাধ্যমিক বিদ্যালয় প্রতি দুই বছর পরে ম্যানেজিং কমিটি নির্বাচন হয়ে থাকে। অভিভাবকরা ভোট দিয়ে কমিটি নির্বাচন করে থাকে। বর্তমানে বিদ্যালয়টির সভাপতি মোঃ বদরুল হাওলাদার।
বিষয়শ্রেণী:নলছিটি উপজেলা
বিষয়শ্রেণী:ঝালকাঠি জেলার বিদ্যালয়
রাজগঞ্জ বিধানসভা কেন্দ্র
রাজগঞ্জ (বিধানসভা কেন্দ্র) ভারতীয় রাজ্য পশ্চিমবঙ্গের জলপাইগুড়ি জেলার একটি বিধানসভা কেন্দ্র। এই আসনটি তফসিলি জাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে ১৮ নং রাজগঞ্জ (এসসি) বিধানসভা কেন্দ্রটি বিন্নাগুড়ি, কুকুরজান, মাঝিয়ালি, মান্তাদারি, পানিকাইরী, সন্ন্যাসিকাতা, সিকারপুর এবং সুখানি গ্রাম পঞ্চায়েত গুলি রাজগঞ্জ সিডি ব্লক এবং বড়োপাতিয়া, নূতনাবস, বেলাকোবা, পাহাড়পুর এবং পাটকাটা গ্রাম পঞ্চায়েত গুলি জলপাইগুড়ি সিডি ব্লক এর অন্তর্গত।
রাজগঞ্জ (এসসি) বিধানসভা কেন্দ্রটি ৩ নং জলপাইগুড়ি লোকসভা কেন্দ্র(এসসি) র অন্তর্গত।
২০১১ সালের নির্বাচনে, তৃণমূল কংগ্রেসের খগেশ্বর রায় তার নিকটতম প্রতিদ্বন্দ্বী সিপিআই(এম) এর অমুল্য চন্দ্র রায়কে পরাজিত করেন।
২০০৯ সালের উপ-নির্বাচনে, জলপাইগুড়ি লোকসভা কেন্দ্র থেকে বিধায়ক মহেন্দ্র কুমার রায় নির্বাচিত হওয়ার ফলে তৃণমূল কংগ্রেসের খগেশ্বর রায় রাজগঞ্জ (এসসি) কেন্দ্র থেকে আসন লাভ করেন।
২০০৬ সালের রাজ্যের বিধানসভা নির্বাচনে, সিপিআই(এম) -এর মহেন্দ্র কুমার রায় তাঁর নিকটতম প্রতিদ্বন্দ্বী তৃণমূল কংগ্রেসের খগেশ্বর রায়কে পরাজিত করে রাজগঞ্জ (এসসি) কেন্দ্র থেকে। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে সিপিআই(এম) এর জোতিন্দ্রনাথ রায় তৃণমূল কংগ্রেসের খগেশ্বর রায়কে পরাজিত করেন এবং ১৯৯৬ সালে এবং ১৯৯১ সালে কংগ্রেসের অজিত কুমার রায়কে পরাজিত করেন। ১৯৮৭সালে সিপিআই(এম) -এর ধীরেন্দ্রনাথ রায় কংগ্রেসের বীরেন্দ্র দাসকে পরাজিত করেন, ১৯৮২ সালে কংগ্রেসের জীবন কুমার রায় ও ১৯৭৭ সালে জনতা পার্টির মনোমোহন রায়কে পরাজিত করেন।
কংগ্রেসের মৃগেন্দ্র নারায়ণ রায় ১৯৭২ সালে জয়ী হন। কংগ্রেসের ভগবান সিংহ রায় ১৯৭১ সালে জয়ী হন। কংগ্রেসের কিরণ চন্দ্র রায় ১৯৬৯ সালে জয়ী হন। এসএসপি-এর বি.এন.আর. হাকিম ১৯৬৭ সালে জয়ী হন।
উইংস (১৯২৭-এর চলচ্চিত্র)
উইংস () হল ১৯২৭ সালের মার্কিন নির্বাক চলচ্চিত্র। এটি পরিচালনা করেন উইলিয়াম এ. ওয়েলম্যান। প্রথম বিশ্বযুদ্ধের প্রেক্ষাপটে নির্মিত ছবিটি প্রযোজনা করেন লুসিয়েন হুবার্ড ও পরিবেশনা করে প্যারামাউন্ট পিকচার্স। এতে প্রধান চরিত্রে অভিনয় করেন ক্লারা বো, চার্লস "বাডি" রজার্স ও রিচার্ড আর্লেন। গ্যারি কুপার একটি ছোট ভূমিকায় অভিনয় করেন, যার মাধ্যমে তার হলিউড কর্মজীবন শুরু হয়।
১৯২৭ সালের ১২ই আগস্ট মুক্তিপ্রাপ্ত চলচ্চিত্রটি এর প্রযুক্তিগত ও বাস্তবতাবাদের জন্য প্রশংসিত হয়। ছবিটি একাডেমি অব মোশন পিকচার আর্টস অ্যান্ড সায়েন্সেসের আয়োজিত ১ম একাডেমি পুরস্কার আয়োজনে শ্রেষ্ঠ চলচ্চিত্র বিভাগে পুরস্কৃত হয়। এটি শ্রেষ্ঠ চলচ্চিত্র বিভাগে একাডেমি পুরস্কার প্রাপ্ত একমাত্র নির্বাক চলচ্চিত্র। "উইংস" প্রথম চলচ্চিত্র যাতে দুজন পুরুষের চুম্বন দৃশ্য দেখানো হয়েছে এবং এটি প্রথম চলচ্চিত্র যাতে নগ্নতা প্রদর্শিত হয়েছে। ১৯৯৭ সালে লাইব্রেরি অব কংগ্রেস ছবিটিকে "সাংস্কৃতিক, ঐতিহাসিক ও নান্দনিকভাবে গুরুত্বপূর্ণ" বিবেচনায় মার্কিন যুক্তরাষ্ট্রের জাতীয় চলচ্চিত্র রেজিস্ট্রিতে সংরক্ষণের জন্য নির্বাচন করে। ২০০২ সালে একাডেমি ফিল্ম আর্কাইভ ছবিটি সংরক্ষণ করে। ২০১২ সালের মে মাসে ছবিটি মুক্তির ৮৫তম বার্ষিকী উপলক্ষ্যে ছবিটি সিনেমার্ক থিয়েটারে সীমিত পরিসরে মুক্তি দেওয়া হয়। ২০১৭ সালে ৯০তম বার্ষিকী উপলক্ষ্যে পুনরায় মুক্তি দেওয়া হয়।
হোমো স্যাপিয়েন্স ইড্যাল্টু
হোমো স্যাপিয়েন্স ইড্যাল্টু (; "বড়" অথবা "প্রথম জন্ম") একে হার্টো মানবও বলা হয়। যা ১৯৯৭ সালে ইথিওপিয়ার হার্তো বৌরি অঞ্চলে পাওয়া গিয়েছে। ডেটিং এর মাধ্যমে অনুমান করা হয়েছে এই হাড়ের বয়স ১ লক্ষ ষাট হাজার বছর।
প্রত্ননৃসন্ধানী দল এটা নিশ্চিত, যে মাথার খুলি পাওয়া গিয়েছে, তা "হোমো স্যাপিয়েন্সের" বিলুপ্ত হয়ে যাওয়া উপপ্রজাতি। এরা বাস করত প্লাইস্টোসিন আফ্রিকাতে। এই জীবাশ্মগুলো করোটিতে এমন কিছু বৈশিষ্ট্য ধারণ করে; যার সাথে শারীরিকভাবে আধুনিক মানুষের অমিল রয়েছে। ধ্রুপদী নিয়ান্ডারথালের বৈশিষ্ট্য এই করোটিতে অনুপস্থিত। "হোমো স্যাপিয়েন্স ইড্যাল্টুর" সাথে প্রাচীন আফ্রিকান জীবাশ্ম ও প্লাইস্টোন যুগের শেষে বাস করা আধুনিক মানব জীবাশ্মের সাথে দৃশ্যত মিল রয়েছে। আউট অব আফ্রিকান তত্ত্ব অনুযায়ী ও প্রাক ডেটিং এবং স্বতন্ত্র্য শারীরিক বৈশিষ্ট্যের কারণে এটা বিশ্বাস করা হয়; হোমো স্যাপিয়েন্স ইড্যাল্টু শারীরিকভাবে আধুনিক ধারার মানুষের পুর্বপুরুষ।
১৯৯৭ সালে আফ্রিকার জীবাশ্ম সন্ধানী টিমোথি হোয়াইট ও বার্হানে এ্যাস্ফর যৌথ নের্তৃত্বাধীন প্রত্নঅনুসন্ধানী দল, ইথিওপিয়ার মধ্য আওয়াশের হার্টো বৌরি অঞ্চলের আফার গ্রাম সংলগ্ন চারণ ভূমি থেকে হোমো স্যাপিয়েন্স ইডালটুর তিনটি জীবাশ্ম খুলি খুঁজে পান। কিন্তু এ সম্বন্ধে অবগুন্ঠন মোচিত হয় ২০০৩ সালে। হার্টো বোরি নামক প্রত্নস্থানটি ইথিওপিয়ার প্রাচীন নদীর পারে লাভা দিয়ে ঢাকা স্তরে ছিল। রেডিওআইসোটোপ ডেটিং এর মাধ্যমে এই স্তরের বয়স নির্ধারণ করা হয়েছে ১ লক্ষ ৫৪ হাজার বছর থেকে ১ লক্ষ ৬০ হাজার বছর। যে ৩ টি জীবাশ্ম খুলি পাওয়া গিয়েছে; তার একটি হলো প্রাপ্তবয়স্ক পুরুষের (BOU-VP-16/1), মস্তিষ্কের সক্ষমতা হলো। বাকি দুইটি জীবাশ্ম খুলির একটি প্রাপ্তবয়স্ক পুরুষের যা খণ্ডিতাংশ এবং অপরটি ৬ বছরের শিশুর।
জ্যাক বাটল্যান্ড
জ্যাক বাটল্যান্ড (জন্ম: ১০ মার্চ ১৯৯৩) হলেন একজন ইংরেজ পেশাদার ফুটবলার, যিনি ইএফএল চ্যাম্পিয়নশিপ ক্লাব স্টোক সিটি এবং ইংল্যান্ড জাতীয় দলের হয়ে একজন গোলরক্ষক হিসেবে খেলেন।
২০১০ সালে, বাটল্যান্ড বার্মিংহ্যাম সিটির হয়ে খেলার মাধ্যমে তার পেশাদার ক্যারিয়ার শুরু করেন, এবং ২০১১ সালের সেপ্টেম্বর মাসে, ইংলিশ ফুটবল লীগ-এ অভিষেক করেন যখন তিনি চেলটেনহ্যাম টাউনে ধারে ছিলেন। বাটল্যান্ড নিজেকে একজন প্রতিষ্ঠিত গোলরক্ষক হিসেবে গড়ে তোলেন এবং ২০১২–১৩ মৌসুমে তিনি দলে প্রথম পছন্দ ছিলেন। তিনি ২০১৩ সালের জানুয়ারি মাসে, প্রিমিয়ার লীগ ক্লাব স্টোক সিটিতে ৩.৩ মিলিয়ন ইউরোর বিনিময়ে যোগদান করেন। ২০১৩ সালে, তিনি পুনরায় বার্মিংহ্যাম সিটির হয়ে খেলেন, কিন্তু এবার তিনি স্টোক সিটি হতে ধারে খেলতে যান। ২০১৪ সালের জানুয়ারি মাসে, প্রিমিয়ার লীগ-এ অভিষেকের পূর্বে তিনি বার্নসলিতে ধারে যোগদান করেন। ২০১৪ সালে, তিনি ইংরেজ ক্লাব লিডস ইউনাইটেড এবং ডার্বি কাউন্টির মতো ক্লাবে ধারে খেলেছেন। অতঃপর তিনি পুনরায় স্টোক সিটিতে ফিরে আসেন, এবং দলে ১ নম্বর জার্সিধারী খেলোয়াড়ে পরিণত হন।
আন্তর্জাতিক পর্যায়ে, তিনি বয়সভিত্তিক বেশ কয়েকটি পর্যায়ে খেলার মাধ্যমে ইংল্যান্ডের প্রতিনিধিত্ব করেছেন। তিনি ইংল্যান্ডের অনূর্ধ্ব-১৬, অনূর্ধ্ব-১৭, অনূর্ধ্ব-১৯, অনূর্ধ্ব-২০ এবং অনূর্ধ্ব-২১ দলের হয়ে খেলেছেন। তিনি অনূর্ধ্ব-১৭ দলের হয়ে খেলার সময়, ২০১০ সালে উয়েফা ইউরোপিয়ান অনূর্ধ্ব-১৭ চ্যাম্পিয়নশিপ জয়লাভ করেন এবং অনূর্ধ্ব-২০ দলের হয়ে ২০১১ ফিফা অনূর্ধ্ব-২০ বিশ্বকাপ খেলেছেন। তিনি ২০১২ উয়েফা ইউরোর ইংল্যান্ড দলের একজন সদস্য ছিলেন এবং পরবর্তীতে তিনি গ্রেট ব্রিটেনের প্রথম পছন্দনীয় গোলরক্ষকে পরিণত হন। ২০১২ সালে আগস্ট মাসে, তিনি যখন অভিষেক করেন, তখন তিনি ইংল্যান্ডের জ্যেষ্ঠ দলের হয়ে খেলা সর্বকনিষ্ঠ ফুটবলারে পরিণত হন।
ইংল্যান্ড অনূর্ধ্ব-১৭
ব্যক্তিগত
জর্ডান পিকফোর্ড
জর্ডান লি পিকফোর্ড (জন্ম: ৭ মার্চ ১৯৯৪) হলেন একজন ইংরেজ পেশাদার ফুটবলার, যিনি প্রিমিয়ার লীগ ক্লাব এভার্টন এবং ইংল্যান্ড জাতীয় দলের হয়ে একজন গোলরক্ষক হিসেবে খেলেন।
পিকফোর্ড পূর্বে সান্ডারল্যান্ডের একাডেমী পর্যায়ে, বদলি খেলোয়াড় হিসেবে খেলেছেন। তিনি তার ক্যারিয়ারে ডার্লিংটন, আলফ্রেটন টাউন, বার্টন অ্যালবিয়ন, কার্লিসলে ইউনাইটেড, ব্র্যাডফোর্ড সিটি এবং প্রেস্টন নর্থ এন্ডের মতো ক্লাবে খেলেছেন। ২০১৭ সালের জুন মাসে, তিনি ২৫ মিলিয়ন ইউরোর বিনিময়ে এভার্টনে যোগদান করেছেন।
আন্তর্জাতিক পর্যায়ে, তিনি বয়সভিত্তিক বেশ কয়েকটি পর্যায়ে খেলার মাধ্যমে ইংল্যান্ডের প্রতিনিধিত্ব করেছেন। তিনি ইংল্যান্ডের অনূর্ধ্ব-১৬, অনূর্ধ্ব-১৭, অনূর্ধ্ব-১৮, অনূর্ধ্ব-১৯, অনূর্ধ্ব-২০ এবং অনূর্ধ্ব-২১ দলের হয়ে খেলেছেন। ২০১৬ সালের অক্টোবর মাসে, ২০১৮ ফিফা বিশ্বকাপ বাছাইপর্বের এক ম্যাচে স্লোভেনিয়ার বিরুদ্ধে ম্যাচের জন্য তিনি সর্বপ্রথম জাতীয় দলে ডাক পান। অতঃপর ২০১৭ সালের নভেম্বর মাসে, জার্মানির বিরুদ্ধে ম্যাচের মাধ্যমে তিনি অভিষেক করেন।
ইংল্যান্ড অনূর্ধ্ব-২১
ব্যক্তিগত
জিম্মি (উপন্যাস)
জিম্মি বাংলাদেশের জনপ্রিয় লেখক আনিসুল হকের লেখা উপন্যাস । উপন্যাসটি প্রকাশিত হয় ২০০১ সালের একুশে বইমেলায় পার্ল পাবলিকেশন্স থেকে । উপন্যাসটিতে বাংলাদেশের বিভিন্ন সামাজিক সমস্যা স্পষ্ট ভাবে উঠে এসেছে । উপন্যাসটির অবলম্বনে মেড ইন বাংলাদেশ চলচ্চিত্রটি নির্মিত হয় ।
জিম্মি একটি বেকার যুবকের গল্প , যার নাম খোরশেদ আলম । সে মানিকপুর জেলার জেলা প্রশাসকের অফিসে এলাকার সকল গূরুত্বপূর্ন মানুষকে জিম্মি করে । সে তার দাবি প্রকাশ করে । কি ছিল তার দাবিতে , সরকার কি তা মেনে নিবে ?
"জিম্মি" উপন্যাসের অবলম্বনে মোস্তফা সরয়ার ফারুকী মেড ইন বাংলাদেশ নামে চলচ্চিত্র ২০০৬ সালে নির্মান করেন । চলচ্চিত্রে খোরশেদ আলম চরিত্রে অভিনয় করেন বাংলাদেশের জনপ্রিয় অভিনেতা জাহিদ হাসান ।
নিক পোপ
নিকোলাস ডেভিড পোপ (জন্ম: ১৯ এপ্রিল ১৯৯২) হলেন একজন ইংরেজ পেশাদার ফুটবলার, যিনি প্রিমিয়ার লীগ ক্লাব বার্নলির হয়ে একজন গোলরক্ষক হিসেবে খেলেন।
পোপ ইপ্সউইচ টাউনের যুব পর্যায়ের হয়ে খেলার মাধ্যমে ফুটবল জগতে পদার্পণ করেন এবং তিনি মাত্র ১৬ বছর বয়সে বিউরি টাউনে যোগদান করেন। ২০১১ সালের মে মাসে, তিনি ইএফএল লীগ ওয়ান ক্লাব চার্ল্টন অ্যাথলেটিকে যোগদান করেন। তিনি তার ক্যারিয়ারে হ্যারো বোরো, ওয়েলিং ইউনাইটেড, ক্যামব্রিজ ইউনাইটেড, অল্ডারশট টাউন, ইয়র্ক সিটি এবং বিউরির মতো ক্লাবে ধারে খেলেছেন। ২০১৬ সালের জুলাই মাসে, তিনি প্রিমিয়ার লীগ ক্লাব বার্নলিতে যোগদান করেন।
বিউরি
ব্যক্তিগত
ডাবগ্রাম-ফুলবাড়ি বিধানসভা কেন্দ্র
ডাবগ্রাম-ফুলবাড়ি (বিধানসভা কেন্দ্র) ভারতীয় রাজ্য পশ্চিমবঙ্গের জলপাইগুড়ি জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে ক্রান্তি (বিধানসভা কেন্দ্র) বিলুপ্ত করেছে এবং একটি নতুন আসন ডাকগ্রাম-ফুলবাড়ি (বিধানসভা কেন্দ্র) নির্বাচন করেছে।
ভারতের সীমানা পুনর্নির্ধারণ কমিশনের নির্দেশিকা অনুসারে ১৯ নং ডাবগ্রাম-ফুলবাড়ি বিধানসভা কেন্দ্রটি শিলিগুড়ি পৌরসংস্থার ৩১ থেকে ৪৪ নং ওয়ার্ড এবং ডাবগ্রাম-১, ডাবগ্রাম-২, ফুলবাড়ি-১ এবং ফুলবাড়ি-২ গ্রাম পঞ্চায়েত গুলি রাজগঞ্জ সিডি ব্লক এর অন্তর্গত।
ডাবগ্রাম-ফুলবাড়ি বিধানসভা কেন্দ্রটি ৩ নং জলপাইগুড়ি লোকসভা কেন্দ্র(এসসি) র অন্তর্গত।
২০১১ এর আগে বিধানসভার জন্য দেখুন ক্রান্তি (বিধানসভা কেন্দ্র)
২০১১ সালের নির্বাচনে, তৃণমূল কংগ্রেসের গৌতম দেব তাঁর নিকটতম প্রতিদ্বন্দ্বী সিপিআই (এম) -এর দিলীপ সিংকে পরাজিত করেন।
ট্রেন্ট আলেকজান্ডার-আর্নল্ড
ট্রেন্ট জন আলেকজান্ডার-আর্নল্ড (জন্ম: ৭ অক্টোবর ১৯৯৮) হলেন একজন ইংরেজ পেশাদার ফুটবলার, যিনি প্রিমিয়ার লীগ ক্লাব লিভারপুল এবং ইংল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন।
আলেকজান্ডার-আর্নল্ড লিভারপুলের একাডেমী হতে স্নাতক সম্পন্ন করেছেন এবং মাত্র ১৮ বছর বয়সে, ২০১৬ সালে ক্লাবটির জ্যেষ্ঠ পর্যায়ের হয়ে অভিষেক করেছেন। পরবর্তী বছর, তিনি ক্লাবের হয়ে মৌসুমের সেরা যুব খেলোয়াড়ের পুরস্কারটি জয়লাভ করেছেন। তিনি ইংল্যান্ডের বয়সভিত্তিক বেশ কয়েকটি দলের হয়ে প্রতিনিধিত্ব করেছেন। তিনি ইংল্যান্ডের অনূর্ধ্ব-১৬ হতে অনূর্ধ্ব-২১ পর্যন্ত প্রতিটি দলের হয়ে খেলেছেন।
২০১৮ সালের মারস মাসে, যখন তিনি অনূর্ধ্ব-২১ দলের হয়ে খেলছিলেন, তখন তিনি ইতালি এবং নেদারল্যান্ডের বিরুদ্ধে প্রীতি ম্যাচে জন্য জাতীয় দলের সাথে ট্রেইনিং করার জন্য প্রথমবারের মতো ডাক পান। ২০১৮ সালের মে মাসে, গ্যারেথ সাউথগেট দ্বারা তিনি প্রথমবারের মতো ২০১৮ ফিফা বিশ্বকাপের জন্য জাতীয় দলে ডাক পান।
ব্যক্তিগত
এলেক্স হান্টার
এলেক্স হান্টার (২৭ সেপ্টেম্বর ১৮৯৫- জানুয়ারি ১৯৮৪) একজন স্কটিশ পেশাদার ফুটবলার ছিলেন, তিনি রেনফ্রো জুনিয়র্স, কুইন্স পার্ক, টটেনহ্যাম হটস্পার, উইগান এবং নিউ বেডফোর্ড ওয়েলার্সের হয়ে খেলেছিলেন।
হান্টার তার জন্মস্থান স্কটল্যান্ডের রেনফ্রোর স্থানীয় ক্লাব রেনফ্রো জুনিয়র্সের হয়ে ক্যারিয়ার শুরু করেন, পরবর্তিতে কুইন্স পার্কে যোগ দেন। তিনি ১৯২১ সালের এফএ কাপ জয়ী টটেনহ্যাম হটস্পারের সদস্য ছিলেন। টটেনহ্যাম হটস্পার ছাড়ার পর তিনি ১৯২২ সালে উইগানে যোগ দেন এবং ৩৯ টি ম্যাচ খেলেন। হান্টার পরবর্তিতে স্কটল্যান্ডে ফিরে যান আর্মেডেলের হয়ে খেলার জন্য। পরবর্তিতে যুক্তরাষ্ট্র সকার লিগের দল নিউ বেডফোর্ড ওয়েলার্সের হয়ে তার ক্যারিয়ার শেষ করেন।
গ্যারি কেহিল
গ্যারি জেমস কেহিল ( ; জন্ম: ১৯ ডিসেম্বর ১৯৮৫) হলেন একজন ইংরেজ পেশাদার ফুটবলার, যিনি প্রিমিয়ার লীগ ক্লাব চেলসি এবং ইংল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন।
কেহিল এএফসি ড্রনফিল্ডের যুব পর্যায়ের হয়ে খেলার মাধ্যমে ফুটবল জগতে পদার্পণ করেন। ২০০০ সালে, তিনি অ্যাস্টন ভিলার একাডেমীতে যোগদান করেন এবং তার উন্নয়নের যাত্রা অব্যাহত রাখেন। ২০০৪ সালে, তিনি এক মৌসুমের জন্য ধারে বার্নলিতে যোগদান করেন, যেখানে তিনি ভালো খেলার প্রদর্শনের পর, অ্যাস্টন ভিলার মূল একাদশে যোগদান করেন। পরবর্তীতে তিনি তার স্থানীয় ক্লাব শেফিল্ড ইউনাইটেডে তিন মাসের জন্য ধারে যোগদান করেন। ২০০৮ সালের ৩০শে জানুয়ারি তারিখে, তিনি প্রায় ৫ মিলিয়ন ইউরোর বিনিময়ে বোল্টন ওয়ান্ডারার্সে যোগদান করেন, যেখানে তিনি চার মৌসুম অতিবাহিত করেন। বোল্টন ওয়ান্ডারার্সের হয়েও কেহিল তার অসাধারণ খেলা অব্যাহত রাখেন, এর ফলে তিনি ক্লাবটির মূল একাদশে স্থান করে নেন। উক্ত ক্লাবের হয়ে তিনি ১৩০টি লীগ ম্যাচে খেলেছেন, যেখানে ১৩টি লীগ গোল করেছেন। ২০১২ সালের জানুয়ারি মাসে, কেহিল প্রায় ৭ মিলিয়ন ইউরোর বিনিময়ে প্রিমিয়ার লীগ ক্লাব চেলসির সাথে একটি চুক্তি স্বাক্ষর করেন। কেহিল চেলসির হয়ে তার প্রথম মৌসুমেই উয়েফা চ্যাম্পিয়ন্স লীগ, এফএ কাপ জয়লাভ করেন। পরবর্তীতে তিনি উয়েফা ইউরোপা লীগ, ইএফএল কাপ এবং প্রিমিয়ার লীগ ট্রফি জয়লাভ করেন।
২০১০ সালে, ইংল্যান্ডের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। এপর্যন্ত তিনি ৫০-এর অধিক ম্যাচ খেলেছেন। তিনি ২০১৪ ফিফা বিশ্বকাপে ইংল্যান্ডের প্রতিনিধিত্ব করেছেন। তার কাছে ইংল্যান্ড অথবা আয়ারল্যান্ডের হয়ে খেলার সুযোগ ছিল, কিন্তু তিনি ইংলেন্দকে বেছে নিয়েছিলেন। ২০০৯ সালের জুন মাসে, কাজাখস্তানের বিরুদ্ধে ম্যাচের জন্য সর্বপ্রথম জাতীয় দলের ডাক পান। অতঃপর ২০১০ সালের ৩রা সেপ্টেম্বর তারিখে, বুলগেরিয়ার বিরুদ্ধে বদলি খেলোয়াড় হিসেবে খেলার মাধ্যমে অভিষেক করেন। ২০১১ সালের ২৯শে মার্চ তারিখে, কেহিল প্রথমবারের মতো ইংল্যান্ডের হয়ে কোন ম্যাচ শুরু করেন; উক্ত ম্যাচটি ছিল ঘানার বিরুদ্ধে। ২০১২ উয়েফা ইউরোর বাছাইপর্বের এক ম্যাচে বুলগেরিয়ার বিরুদ্ধে গোল করার মাধ্যমে তিনি প্রথমবারের মতো জাতীয় দলের হয়ে গোল করেন।
দ্য ব্রডওয়ে মেলডি
দ্য ব্রডওয়ে মেলডি () হল ১৯২৯ সালের মার্কিন সঙ্গীতধর্মী চলচ্চিত্র। ছবিটি পরিচালনা করেন হ্যারি বিউমন্ট এবং মেট্রো-গোল্ডউইন-মেয়ার-এর ব্যানারে প্রযোজনা করেন আরভিং থালবার্গ। এডমুন্ড গোল্ডিংয়ের গল্প অবলম্বনে চলচ্চিত্রটির চিত্রনাট্য রচনা করেন নরমান হিউস্টন ও জেমস গ্লিসন। মূল সঙ্গীতের সুর করেন আর্থার ফ্রিড ও নাসিও হার্ব ব্রাউন। এটি মেট্রো-গোল্ডউইন-মেয়ার প্রযোজিত প্রথম সঙ্গীতধর্মী চলচ্চিত্র এবং হলিউডের প্রথম সবাক সঙ্গীতধর্মী চলচ্চিত্র। এটি টেকনিকালার দৃশ্য সম্বলিত প্রথম দিকের সঙ্গীতধর্মী চলচ্চিত্রের একটি।
চলচ্চিত্রটি ১৯২৯ সালের ১লা ফেব্রুয়ারি গ্রম্যান্‌স চাইনিজ থিয়েটার মুক্তি দেওয়া হয় এবং ১২ই জুন মার্কিন যুক্তরাষ্ট্রে মুক্তি পায়। ছবিটি ২য় একাডেমি পুরস্কার আয়োজনে শ্রেষ্ঠ চলচ্চিত্র বিভাগে পুরস্কৃত হয়। এটি একাডেমি পুরস্কার প্রাপ্ত প্রথম সবাক চলচ্চিত্র।
ফ্যাবিয়ান ডেলফ
ফ্যাবিয়ান ডেলফ (জন্ম: ২১ নভেম্বর ১৯৮৯) হলেন একজন ইংরেজ পেশাদার ফুটবলার, যিনি প্রিমিয়ার লীগ ক্লাব ম্যানচেস্টার সিটি এবং ইংল্যান্ড জাতীয় দলের হয়ে একজন মধ্যমাঠের খেলোয়াড় অথবা একজন ফুল-ব্যাক হিসেবে খেলেন।
মাত্র ১১ বছর বয়সে লিডস ইউনাইটেডের যুব পর্যায়ে যোগদানের পূর্বে তিনি এক মৌসুমের জন্য ব্র্যাডফোর্ড সিটির যুব পর্যায়ে খেলেছেন। তিনি ৪৫ মিনিটের জন্য ইএফএল লীগ ওয়ানে খেলেছেন। ২০০৯ সালে, তিনি ৬ মিলিয়ন ইউরোর বিনিময়ে প্রিমিয়ার লীগ ক্লাব অ্যাস্টন ভিলায় যোগদান করেন। ২০১২ সালে, তিনি স্বল্প সময়ের জন্য লিডস ইউনাইটেডে ধারে খেলেছেন। তিনি ২০১২–১৩ মৌসুমে প্রিমিয়ার লীগে অসাধারণ খেলেছেন, যার ফলে তৎকালীন কোচ পল ল্যামবার্ট তাকে জাতীয় দলে ডাক দেন।
দেলফ ইংল্যান্ডের বয়সভিত্তিক দল অনূর্ধ্ব-১৯ এবং অনূর্ধ্ব-২১-এ খেলেছেন। অতঃপর ২০১৪ সালের ৩রা সেপ্টেম্বর নরওয়ের বিরুদ্ধে আন্তর্জাতিক পর্যায়ে অভিষেক করেন।
অ্যাস্টন ভিলা
ম্যানচেস্টার সিটি
হ্যারি মাগুয়্যার
জেকব হ্যারি মাগুয়্যার (জন্ম: ৫ মার্চ ১৯৯৩), হ্যারি মাগুয়্যার নামে অধিক পরিচিত, হলেন একজন ইংরেজ পেশাদার ফুটবলার, যিনি প্রিমিয়ার লীগ ক্লাব লেস্টার সিটি এবং ইংল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি ইংল্যান্ডের শেফিল্ডে জন্মগ্রহণ করেছেন। তিনি শেফিল্ড ইউনাইটেডের যুব পর্যায়ে খেলার মাধ্যমে ফুটবল জগতে প্রবেশ করেন।
হাল সিটি
ব্যক্তিগত
ড্যানি রোজ
ড্যানিয়েল লি রোজ (জন্ম: ২ জুলাই ১৯৯০) হলেন একজন ইংরেজ পেশাদার ফুটবলার, যিনি প্রিমিয়ার লীগ ক্লাব টটেনহ্যাম হটস্পার এবং ইংল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০০৬ সালে, রোজ লিডস ইউনাইটেডের হয়ে খেলার মাধ্যমে পেশাদার ক্যারিয়ার শুরু করেন। তিনি এর পূর্বে লিডস ইউনাইটেডের যুব পর্যায়ের হয়ে খেলেছেন। অতঃপর ২০০৭ সালে, তিনি প্রিমিয়ার লীগ ক্লাব টটেনহ্যাম হটস্পারে যোগদান করেছেন। তিনি লিডস ইউনাইটেডের জ্যেষ্ঠ দলে উন্নীত হওয়ার পর থেকে ক্লাবটির হয়ে একটি ম্যাচও খেলেননি। টটেনহ্যাম হটস্পারের মূল একাদশে স্থান না পাওয়ায় তিনি ২০০৯ সালের মার্চ মাসে, ওয়াটফোর্ডে ধারে যোগদান করেন। অতঃপর ২০০৯ সালের সেপ্টেম্বর মাসে, পিটারবোরো ইউনাইটেডে যোগদান করেন। তিনি উক্ত ক্লাবের হয়ে ৬টি ম্যাচ খেলেছেন। অতঃপর তিনি টটেনহ্যাম হটস্পারে ফিরে আসেন এবং ক্লাবটির হয়ে অভিষেক করেন। নিজেকে ক্লাবের নিয়মিত খেলোয়াড় হিসেবে প্রমাণ করতে ব্যর্থ হওয়ায় তিনি ২০১০ সালের সেপ্টেম্বর মাসে, ব্রিস্টল সিটিতে ধারে যোগদান করেন। তিনি উক্ত ক্লাবের হয়ে ১৭টি ম্যাচে উপস্থিতি হয়েছেন। পরবর্তীতে ২০১১–১২ মৌসুমে তিনি টটেনহ্যাম হটস্পারের নিয়মিত খেলোয়াড়ে পরিণত হন, সেই মৌসুমে তিনি ২০টি ম্যাচ খেলেছেন। পরের মৌসুমে তিনি সান্ডারল্যান্ডের হয়ে ধারে খেলেন, যেখানে তিনি ২৯টি ম্যাচ খেলেছিলেন।
রোজ ইংল্যান্ডের অনূর্ধ্ব-১৬, অনূর্ধ্ব-১৭, অনূর্ধ্ব-১৮, অনূর্ধ্ব-১৯ এবং অনূর্ধ্ব-২১ দলের হয়ে খেলেছেন। তিনি ২০১৬ সালে, ইংল্যান্ড জাতীয় দলের হয়ে আন্তর্জাতিক পর্যায়ে অভিষেক করেন। তিনি এপর্যন্ত ১৫-এর অধিক ম্যাচ খেলেছেন।
টটেনহ্যাম হটস্পার
ব্যক্তিগত
কিরান ট্রিপিয়ার
কিরান জন ট্রিপিয়ার (জন্ম: ১৯ সেপ্টেম্বর ১৯৯০) হলেন একজন ইংরেজ পেশাদার ফুটবলার, যিনি প্রিমিয়ার লীগ ক্লাব টটেনহ্যাম হটস্পার এবং ইংল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন।
ট্রিপিয়ার ম্যানচেস্টার সিটির যুব পর্যায়ের হয়ে খেলার মাধ্যমে ফুটবল জগতে পদার্পণ করেন, কিন্তু তিনি কখনোই ম্যানচেস্টার সিটির প্রথম একাদশের হয়ে খেলতে পারেননি। ২০১০ সালের ফেব্রুয়ারি মাসে, এক মাসের জন্য ধারে ইএফএল চ্যাম্পিয়নশিপ ক্লাব বার্নসলিতে যোগদান করেন। তিনি বার্নসলিতে ২০১০ সালের আগস্ট মাসে পুনরায় ৬ মাসের জন্য ধারে যোগদান করেন, যেটি পরবর্তীতে পুর মৌসুমে জন্য বর্ধিত করা হয়েছিল। ২০১১ সালের জুলাই মাসে, তিনি এক মৌসুমের জন্য ধারে ইএফএল চ্যাম্পিয়নশিপ ক্লাব বার্নলিতে যোগদান করেন, যেটির সাথে তিনি ২০১২ সালের জানুয়ারি মাসে অঘোষিত মূল্যে স্বাক্ষর করেন। তিনি সাড়ে ৩ বছরের জন্য এই ক্লাবের সাথে স্বাক্ষর করেন।
ম্যানচেস্টার সিটি যুব
বার্নলি
ব্যক্তিগত
বিনায়ক-তেন
বিনায়ক-তেন বা বিনায়কাতেন(毘那夜迦天), গনাপতি, কাঙ্গিতেন, কাঙ্কিতেন, শতেন, তাইশতেন, তাইশ-কাঙ্গিতেন, তেনশন, কাঙ্গি-চিজাইতেন, শতেন-সামা, ভিনায়কাতেন বা জবিতেন জাপানী বৌদ্ধ ধর্মের শিঙ্গন ও তেন্দাই শাখার একজন তেন বা দেবতা। তাঁকে সাধারণত হিন্দু ধর্মের দেবতা গণেশের জাপানী রূপ বলে গণ্য করা হয়। কোনো কোনো পণ্ডিতের মতে তিনি বোধিসত্ত্ব অবলোকিতেশ্বরের রূপ।
বিনায়কাতেনকে বৌদ্ধ ধর্মের তান্ত্রিক শাখাসমূহের সাথে যুক্ত করা হয়। যদিও তাঁকে হিন্দু গণেশের মতো হাতীর মাথাযুক্ত পুরুষ হিসাবে দেখানো হয়, তবে অধিকতর জনপ্রিয় রূপ হল পুরুষ ও মহিলার "দ্বৈত (শরীরযুক্ত) কাঙ্গিতেন"।
বিনায়কাতেনের বিভিন্ন নাম আছে, যেমন, বিনায়কাতেন ~ হিন্দু বিনায়ক, গনবচি ~ হিন্দু গণপতি, গনব ~ গণেশ। গণেশের মত বিনায়কাতেনও বাধা-বিঘ্ন দূর করেন। তিনি শুভ, ভাল ভাগ্যর দেবতা। তান্ত্রিক বৌদ্ধত্বে জনপ্রিয় বিনায়কাতেন সুখ - সমৃদ্ধির দাতা। তাঁর দ্বৈত রূপকে জাপানী ভাষায় শশিন কাঙ্গিতেন বা শশিন বিনায়ক বলা হয়, চীনা ভাষায় কুয়ান শি, ও সংস্কৃত ভাষায় নন্দিকেশ্বর।.
পরবর্তী বিনায়কাতেন দুষ্ট প্রকৃতির, দ্বন্দ্ব ইত্যাদির সৃষ্টি করেন, এবং মানুষকে বিঘ্ন করতে প্রেরিত করেন।
কাইল ওয়াকার
কাইল অ্যান্ড্রু ওয়াকার (জন্ম: ২৮ মে ১৯৯০) হলেন একজন ইংরেজ পেশাদার ফুটবলার, যিনি প্রিমিয়ার লীগ ক্লাব ম্যানচেস্টার সিটি এবং ইংল্যান্ড জাতীয় দলের হয়ে একজন রক্ষণভাগের খেলোয়াড় হিসেবে খেলেন।
টটেনহ্যাম হটস্পার
ম্যানচেস্টার সিটি
ব্যক্তিগত
গেরমেন পেজ্জেলা
গেরমেন আলেজো পেজ্জেলা (জন্ম ২৭ জুন ১৯৯১) একজন আর্জেন্টাইন পেশাদার ফুটবলার যিনি ফিওরেন্টিনার হয়ে সেন্টার ডিফেন্ডার হিসেবে খেলেন।
পেজ্জেলা ক্লাব ওলিম্পোতে খেলার পর ২০০৫ সালে ১৪ বছর বয়সে রিভার প্লেটের যুবদলে যোগ ডেয়। ভালো খেলার সুবাদে কানাডায় অনুষ্ঠিত প্রাক-মৌসুমে খেলার সুযোগ পান।
পেজ্জেলা ২০১১ সালের ১৮ অক্টোবরে সিনিয়র দলের হয়ে অভিষিক্ত হন, ম্যাচটিতে ১-০ গোলে জয় পায় তার দল। একই বছরের ২ মার্চে লিগে অভিষিক্ত হন, কালমেস এথলেটিকোর বিপক্ষে ম্যাচটিতে ০-০ গোলে করে তাঁর দল।
২০১২ সালের ২ সেপ্টেম্বর প্রথম পেশাদার গোল করেন, ম্যাচটি ১-১ গোলে ড্র হয়। ২০১৪ সালের ১০ ডিসেম্বরে পেজ্জেলা কোপা সুদামেরিকা ফাইনালে এথলেটিকো ন্যাশিওনালের বিপক্ষে গোল করেন, এতে ম্যাচটিতে ২-০ গোলের জয় পায় তাঁর দল। সেটা ছিল তার প্রথম আন্তর্জাতিক টাইটেল।
২০১৫ সালের ১০ জুলাইয়ে পেজ্জেলা লা লিগায় সদ্য উর্ত্তীন দল রিয়াল বেতিসে ৫ বছরের চুক্তিতে যোগ দেয়। ২৩ আগস্টে ভিলারিয়ালের বিপক্ষে অভিষেক হয়, ঘরের মাঠে ম্যাচটি ১-১ গোলে ড্র হয়।
পেজ্জেলা ২০০৯ সালে আর্জেন্টিনার হয়ে টৌলন টুর্নামেন্টে খেলেন। এছাড়াও ২০১১ দক্ষিণ আমেরিকান অনুর্ধ-২০ চ্যাম্পিয়েন্সিপ এবং ২০১১ ফিফা অনুর্ধ-২০ বিশ্বকাপে আর্জেন্টিনার প্রতিনিধিত্ব করেন। ২০১১ সালের ১ সেপ্টেম্বরে প্যান আমেরিকান গেমসে সুযোগ পান, ৫ ম্যাচে সেবার ২ টি গোল করেন।
২০১৮ সালের মে'তে রাশিয়ায় অনুষ্ঠিত বিশ্বকাপের জন্য আর্জেন্টিনার ৩৫ সদস্যের প্রাথমিক দলে সুযোগ ডাক পান।
ক্যাম্প (বই)
ক্যাম্প বাংলাদেশের জনপ্রিয় লেখক মুহম্মদ জাফর ইকবালের লেখা একটি মুক্তিযুদ্ধভিত্তিক ব্যাতিক্রম ধর্মী উপন্যাস । এই উপন্যাসে মুক্তিযুদ্ধের সময় একটা ঘটনাকে বিভিন্ন মানুষের দৃষ্টিকোন থেকে দেখানো হয়। উপন্যাসটি প্রথম প্রকাশিত হয় ২০০৪ সালের একুশে বইমেলায় , বইটির প্রকাশক অনন্যা ।
'"ক্যাম্প গল্প শুরুতে বলা হয় একটি গ্রামের ফজলু নামের এক মুক্তিযোদ্ধা ঐ গ্রামের ক্যাম্প করা পাকিস্তানিদের হাতে ধরা পরেছে । তাকে ধরিয়ে দিয়েছে ঐ গ্রামেরই মোতি রাজাকার। গল্পটিতে এরপর এই একই ঘটনা বিভিন্ন ধরনের মানুষের কথা তুলে ধরা হয় ।
উপন্যাসটিতে যাদের কথা বলা হয়েছে তারা হলো-
মৌলভীবাজার
মৌলভীবাজার সিলেট শহর থেকে দক্ষিণে উত্তর-পূর্ব বাংলাদেশের একটি শহর। এটি মৌলভীবাজার জেলার প্রধান শহর। মৌলভীবাজার মানু নদীর তীরে অবস্থিত। শহরটির জনসংখ্যার ঘনত্ব অনেক উচ্চ। মৌলভবাজার অঞ্চলটি চা বাগান ও গ্রীষ্মমন্ডলীয় বনগুলির জন্য সুপরিচিত। বাংলাদেশের সবচেয়ে বড় চা বাগান মৌলভীবাজারে অবস্থিত।
সড়ক পথে ঢাকা হতে মৌলভীবাজারের দূরত্ব ২০৩ কিলোমিটার এবং রেলপথে ঢাকা হতে শ্রীমঙ্গল রেল স্টেশনের দূরত্ব ২৩১ কিলোমিটার; এখানে রেল যোগাযোগ নেই বিধায়, প্রথমে শ্রীমঙ্গল এসে তারপর মৌলভীবাজার শহরে আসতে হয়।
সুইছ গেইট
দি আর্টিস্ট (চলচ্চিত্র)
দি আর্টিস্ট হল ২০১১ সালের ফরাসি হাস্যরসাত্মক নাট্য চলচ্চিত্র। ছবিটি সাদাকালো নির্বাক চলচ্চিত্র নির্মাণ রীতিতে নির্মিত হয়েছে। থমাস ল্যাংম্যান প্রযোজিত চলচ্চিত্রটি রচনা, পরিচালনা ও সহ-সম্পাদনা করেন মিশেল আজানাভিস্যুস এবং এতে প্রধান চরিত্রে অভিনয় করেন জঁ দ্যুজার্দাঁ ও বেরেনিস বেয়ো। ১৯২৭ থেকে ১৯৩২ সালের মধ্যকার সময়ে হলিউডের পটভূমিতে নির্মিত ছবিটিতে বয়স্ক নির্বাক চলচ্চিত্রের তারকা ও একজন উঠতি অভিনেত্রীর মধ্যকার সম্পর্ক চিত্রিত হয়েছে, যারা সবাক চলচ্চিত্রের আগমনে তাদের কর্মে সেকেলে হয়ে পড়ে।চলচ্চিত্রের সুর ও সঙ্গীত পরিচালনা করেছেন লুদভিস বোর্স। একটি গানের সুর করেন আলবার্তো জিনাস্তেরা।
পাহাড়
পাহাড় হল একটি ভূমিরূপ, যা পার্শ্ববর্তী ভূখণ্ড উপরে প্রসারিত করে। এটি প্রায়ই একটি স্বতন্ত্র চূড়া হয়, যদিও খারাই / ঢালযুক্ত ভূসংস্থান সহ এলাকায় একটি পাহাড় একটি বিশাল শিখর (যেমন বক্স হিল, সারে) ছাড়া সমতল ভূখণ্ডের একটি নির্দিষ্ট বিভাগ উল্লেখ করতে পারে।
একটি পাহাড় এবং একটি পর্বত মধ্যে পার্থক্য স্পষ্ট এবং মূলত বিষয়ী, কিন্তু একটি পাহাড় সব সময় পর্বতের থেকে কম উচু হয় এবং একটি পর্বরতের তুলনায় কম খাড়া বলে বিবেচিত হয়। ইউনাইটেড কিংডমে, ভূতাত্ত্বিকভাবে ও ঐতিহাসিকভাবে পাহাড় সমুদ্রপৃষ্ঠ থেকে ১,০০০ ফুট (৩০৪.৮ মিটার) এর চেয়ে বেশি উচু হয়ে তাকে বড় পর্বত হিসেবে গণ্য করা হয়, যা ১৯৯৫ সালের চলচ্চিত্র 'দ্য ইংলিশম্যান হ্য উইথ আপ হিল' নামে একটি পাহাড়ের ভিত্তি তৈরি করে। বিপরীতে, পাহাড়ীরা সমুদ্রতল থেকে ২,০০০ ফুট (৬১০ মিটার) উচ্চতা যুক্ত ভূমিভাগকে পর্বতমালা হিসাবে বিবেচনা করতে থাকে: অক্সফোর্ড ইংরেজি অভিধানও ২,০০০ ফুট (৬১০ মিটার) এবং হিট্টো -এর একটি সীমা নির্দেশ করে "কিছু কর্তৃপক্ষ ৬০০ মিটারের বেশি উচু পাহাড়কে পর্বত বলে (১,৯৬২ ফুট) এবং এই এচ্চতার নীচের ভূমিকে পাহাড় বলা হয়। " গ্রেট সোভিয়েত এনসাইক্লোপিডিয়া পাহাড়কে একটি ঊর্ধ্বমুখী ভূমিভাগ হিসেবে নির্ধারণ করে এবং এর আপেক্ষিক উচ্চতা ২০০ মিটার (৬৬০ ফুট) পর্যন্ত।
আজ, একটি পর্বত বলতে সাধারণত যুক্তরাজ্য এবং আয়ারল্যান্ডে অন্তত ২,০০০ ফুট বা ৬১০ মিটার উচ্চতার কোনও শিখরকে সংজ্ঞায়িত করা হয়, যখন কোনও পর্বত সরকারি ভাবে যুক্তরাজ্য সরকার-এর সংজ্ঞায় চূড়ান্ত উচ্চতা ৬০০ মিটার (১,৯৬৯ ফুট)। কিছু সংজ্ঞাগুলির মধ্যে একটি স্থানগত গুরুত্বের প্রয়োজন রয়েছে, সাধারণত ১০০ ফুট (৩০.৫ মি) বা ৫০০ ফুট (১৫২.৪ মিটার)। অনুশীলনের মধ্যে, স্কটল্যান্ডের পর্বতগুলি প্রায়শই "পাহাড়" হিসাবে পরিচিত হয়, যেখানে পাহাড়গুলির উচ্চতা কোন ব্যাপার না, যেমন কুইলিন পাহাড় এবং টরদণ্ড পাহাড়ের নামগুলির প্রতিফলিত। ওয়েলসে, পাহাড় ও পর্বতের পার্থক্যটি ভূমি ব্যবহার এবং পাহাড়ের আকার এবং আরও উচ্চতা সঙ্গে বিবেচনা করা হয়। কিছুদিনের জন্য, মার্কিন যুক্তরাষ্ট্র একটি পর্বত ১,০০০ ফুট (৩০৪.৮ মি) বা আরো উচ্চতার ভূমিভাগ হিসাবে গণ্য। এই উচ্চতার তুলনায় যে কোনও কম উচু ভূমিকে পাহাড় বলে মনে করা হত। মার্কিন যুক্তরাষ্ট্রের ভূতাত্ত্বিক জরিপ (ইউএসজিএস) অবশ্য, এই পদে যুক্ত হয়েছেন, পদগুলিতে মার্কিন যুক্তরাষ্ট্রে প্রযুক্তিগত সংজ্ঞা নেই।
বেশিরভাগ বসতিগুলি মূলত পাহাড়গুলোতে নির্মিত হয়েছিল, এগুলি বন্যা এড়াতে বা নিয়ন্ত্রণ করতে পারে, বিশেষত যদি বসতিটি বড় আকারের জল ভান্ডার কাছাকাছি থাকে বা প্রতিরক্ষার জন্য, পাহাড় থেকে আশেপাশের জমির ভাল পর্যবেক্ষন করা যায় এবং আক্রমণকারীদের আক্রমণের বিরুদ্ধে লড়াই সহজ হয়। উদাহরণস্বরূপ, প্রাচীন রোম সাতটি পাহাড়ের উপর নির্মিত হয়েছিল, যা রোমকে আক্রমণকারী থেকে রক্ষা করেছিল।
উত্তর ইউরোপে, বহু প্রাচীন স্মৃতিসৌধগুলি হ্যাপসগুলিতে বসানো হয়। এদের কেউ কেউ রক্ষণশীল কাঠামো দ্বারা গঠিত (যেমন লোহা যুগের পাহাড়ের কাঁটা), কিন্তু অন্যরা তেমন কোনও গুরুত্ব পূর্ণ নয়। ব্রিটেনে, পাহাড়ের চূড়ায় অনেক গীর্জা আগে পৌত্তলিক পবিত্র স্থানগুলির উপর নির্মিত হয়েছে বলে মনে করা হয়। ওয়াশিংটনে ন্যাশনাল ক্যাথিড্রাল, ডিসি এই ঐতিহ্য অনুসরণ করেছে এবং সেই শহরের সর্বোচ্চ পাহাড়ে নির্মিত হয়েছিল।
ডেলে আলী
বামিডেলে জার্মেইন আলী (জন্ম: বামিডেলে জার্মেইন আলী), ডেমে আলী ( নামে অধিক পরিচিত;), হলেন একজন ইংরেজ পেশাদার ফুটবলার, যিনি প্রিমিয়ার লীগ ক্লাব টটেনহ্যাম হটস্পার এবং ইংল্যান্ড জাতীয় দলের হয়ে একজন মধ্যমাঠের খেলোয়াড় হিসেবে খেলেন।
আলী ইংল্যান্ডের মিল্টন কিনসে জন্মগ্রহণ করেছেন এবং সেখানেই তার শৈশব অতিবাহিত করেছেন। তিনি মাত্র ১১ বছর বয়সে স্থানীয় ক্লাব মিল্টন কিনসের যুব পর্যায়ে যোগদান করেন এবং এর ৫ বছর পর ২০১২–১৩ মৌসুমে, ক্লাবটির জ্যেষ্ঠ পর্যায়ের হয়ে খেলেন। এর পরবর্তী আড়াই বছরে তিনি ক্লাবটির হয়ে ৮৮টি ম্যাচ খেলেছেন এবং ২৪টি গোল করেছেন। তিনি ২০১৫ সালের ফেব্রুয়ারি মাসে, টটেনহ্যাম হটস্পারের সাথে ৫ মিলিয়ন ইউরোর বিনিময়ে একটি চুক্তি স্বাক্ষর করেন। অতঃপর তিনি সেই মৌসুমের জন্য মিল্টন কিনসে ধারে খেলেন। ওয়াইট হার্ট লেনে তার প্রথম পূর্ণ মৌসুমে, তিনি পিএফএ বছরের সেরা যুব খেলোয়াড়-এর পুরষ্কার জয়লাভ করেন। তিনি এর পরবর্তী আবার এই পুরস্কারটি জয়লাভ করতে সক্ষম হন।
আলী ইংল্যান্ডের বয়সভিত্তিক বেশ কয়েকটি দলের হয়ে খেলেছেন। তিনি ২০১৫ সালে ইংল্যান্ড জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি ২০১৬ উয়েফা ইউরোয় ইংল্যান্ড দলের একজন সদস্য ছিলেন।
মিল্টন কিনস ডন্স
ব্যক্তিগত
এরিক ডিয়ার
এরিক জেরেমি এডগার ডিয়ার ( ; জন্ম: ১৫ জানুয়ারি ১৯৯৪) হলেন একজন ইংরেজ পেশাদার ফুটবলার, যিনি প্রিমিয়ার লীগ ক্লাব টটেনহ্যাম হটস্পার এবং ইংল্যান্ড জাতীয় দলের হয়ে একজন রক্ষণভাগের খেলোয়াড় অথবা মধ্যমাঠের খেলোয়াড় হিসেবে খেলেন। তিনি মূলত একজন রক্ষণভাগের খেলোয়াড় হলেও, তিনি রক্ষণাত্মক মধ্যমাঠের খেলোয়াড়, সেন্টার-ব্যাক এবং রাইট ব্যাক হিসেবে খেলে থাকেন।
ডিয়ার পর্তুগালে তার শৈশব অতিবাহিত করেছেন, যেখানে তিনি পর্তুগিজ ক্লাব স্পোর্তিং সিপির যুব পর্যায়ের হয়ে খেলার মাধ্যমে ফুটবল জগতে পদার্পণ করেন। প্রথমে তিনি একজন বদল খেলোয়াড় হিসেবে বেঞ্চে থাকতেন, পরবর্তীতে ২০১২ সালে তিনি ক্লাবটির জ্যেষ্ঠ পর্যায়ের হয়ে অভিষেক করেন। এরপূর্বে তিনি এক মৌসুমের জন্য এভার্টনের যুব পর্যায়ে ধারে খেলেছেন। ২০১৪ সালে, তিনি টটেনহ্যাম হটস্পারের সাথে ৪ মিলিয়ন ইউরোর বিনিময়ে ৫ বছরের জন্য চুক্তি স্বাক্ষর করেন।
পর্তুগাল হতে ডাক পাওয়া সত্ত্বেও, ডিয়ার আন্তর্জাতিক পর্যায়ে ইংল্যান্ডকে প্রতিনিধিত্ব করার জন্য বেছে নেন। তিনি ২০১৫ সালের নভেম্বর মাসে ইংল্যান্ড জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন, এবং তিনি ২০১৬ উয়েফা ইউরোর ইংল্যান্ড দলের একজন সদস্য ছিলেন।
টটেনহ্যাম হটস্পার
জর্ডান হেন্ডারসন
জর্ডান ব্রায়ান হেন্ডারসন (জন্ম: ১৭ জুন ১৯৯০) হলেন একজন ইংরেজ পেশাদার ফুটবলার, যিনি প্রিমিয়ার লীগ ক্লাব লিভারপুল এবং ইংল্যান্ড জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০০৮ সালে, হেন্ডারসন সান্ডারল্যান্ডের জ্যেষ্ঠ পর্যায়ের হয়ে খেলার মাধ্যমে পেশাদার ক্যারিয়ার শুরু করেন। তিনি ২০০৯ সালে, এক মৌসুমের জন্য কভেন্ট্রি সিটিতে ধারে খেলেন। তিনি ২০১১ সালে, প্রিমিয়ার লীগ ক্লাব লিভারপুলে যোগদান করেন। ২০১৫ সালে, স্টিভেন জেরার্ডের প্রস্থানের পর তিনি লিভারপুলের অধিনায়ক হিসেবে নিযুক্ত হন।
২০১০ সালে, হেন্ডারসন ইংল্যান্ড জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। এরপূর্বে তিনি ইংল্যান্ডের বয়সভিত্তিক বেশ কয়েকটি দলে খেলেছেন, যার মধ্যে ইংল্যান্ড অনূর্ধ্ব-২১ দলের অধিনায়ক ছিলেন। তিনি ২০১২ উয়েফা ইউরো, ২০১২ উয়েফা ইউরো এবং ২০১৪ ফিফা বিশ্বকাপের মতো প্রতিযোগিতায় ইংল্যান্ডের প্রতিনিধিত্ব করেছেন।
লিভারপুল
ব্যক্তিগত
জেসি লিঙ্গার্ড
জেসি এলিস লিঙ্গার্ড (জন্ম: ১৫ ডিসেম্বর ১৯৯২) হলেন একজন ইংরেজ পেশাদার ফুটবলার, যিনি প্রিমিয়ার লীগ ক্লাব ম্যানচেস্টার ইউনাইটেড এবং ইংল্যান্ড জাতীয় দলের হয়ে একজন আক্রমণাত্মক মধ্যমাঠের খেলোয়াড় অথবা একজন উইঙ্গার হিসেবে খেলেন।
২০১২ সালে, লেস্টার সিটির হয়ে ধারে খেলার মাধ্যমে তিনি তার পেশাদার ক্যারিয়ার শুরু করেন, এবং পরবর্তীতে ইংরেজ ক্লাব বার্মিংহ্যাম সিটি, ব্রাইটন অ্যান্ড হোভ অলবিয়ন এবং ডার্বি কাউন্টির মতো ক্লাবে ধারে খেলেছেন।
লিঙ্গার্ড ইংল্যান্ডের বয়সভিত্তিক অনূর্ধ্ব-১৭ দল এবং ইংল্যান্ড অনূর্ধ্ব-২১ দলের হয়ে খেলেছেন। অতঃপর ২০১৬ সালের অক্টোবর মাসে, তিনি ইংল্যান্ড জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন।
লিঙ্গার্ড হচ্ছেন এভার্টন এবং ইংল্যান্ডের ফুটবলার গ্যাব্রিয়েলে জর্জের চাচাত ভাই।
ম্যানচেস্টার ইউনাইটেড যুব
ম্যানচেস্টার ইউনাইটেড
রুবেন লোফটাস-চিক
রুবেন ইরা লোফটাস-চিক (জন্ম: ২৩ জানুয়ারি ১৯৯৬) হলেন একজন ইংরেজ পেশাদার ফুটবলার, যিনি প্রিমিয়ার লীগ ক্লাব চেলসি এবং ইংল্যান্ড জাতীয় দলের হয়ে একজন মধ্যমাঠের খেলোয়াড় হিসেবে খেলেন।
চেলসি যুব
চেলসি
ইংল্যান্ড অনূর্ধ্ব-২১
ব্যক্তিগত
পঙ্কজ আদবানি
পঙ্কজ অর্জন আদবানি (জন্ম: ২৪শে জুলাই, ১৯৮৫ সালে পুনে) একজন ইংলিশ বিলিয়ার্ডস এবং স্নুকার খেলোয়াড় এবং ১৯-বারের বিশ্ব চ্যাম্পিয়ন,।  তার সাফল্যের স্বীকৃতিস্বরূপ , ভারত সরকার তাঁকে বহু পুরস্কারে সম্মানিত করেছেন যেমন: ২০০৪ সালে অর্জুন পুরস্কার , ২০০৬ সালে রাজীব গান্ধী খেল এবং রত্ন ,২০০৯ সালে পদ্মশ্রী ,  এবং ২০১৮ সালে পদ্মভূষণ  ২০০৫, ২০০৮ এবং ২০১২ এবং সম্প্রতি ২০১৭ সালে তিনি তিনটি শিরোপা অর্থাৎ বিশ্ব, এশিয়ান, ও ইন্ডিয়ান ন্যাশনাল চ্যাম্পিয়নশিপ ধরে রাখার জন্য ইংলিশ বিলিয়ার্ডে হ্যাটট্রিকের হ্যাটট্রিক করেছেন। 
তিনি ২০১২ সালে একজন পেশাদার স্নুকার খেলোয়াড় হয়ে ওঠেন এবং 'মেন ট্যুর' এ তার প্রথম মরশুম ছিল ২০১২/১৩। আদভানি  ২০১৪ সাল IBSF বিশ্ব 6-রেড স্নুকার চ্যাম্পিয়নশিপে জয়লাভ করেন এই বিভাগে তার আত্মপ্রকাশের বছরেই।  
তিনি স্নুকারের দীর্ঘ এবং স্বল্প বিন্যাস (15-রেড স্ট্যান্ডার্ড এবং 6-রেড স্ট্যান্ডার্ড) এবং ইংলিশ বিলিয়ার্ডস (টাইম এবং পয়েন্ট)এর উভয় বিন্যাসে বিশ্ব শিরোপা জয় করা একমাত্র প্লেয়ার।
6-রেড স্নুকারে ভারতের প্রথম বিশ্ব চ্যাম্পিয়নও তিনি। ১৪ই আগস্ট ২০১৪ তারিখে, স্কটল্যান্ডের গ্লাসগোতে ওয়ার্ল্ড টিম বিলিয়ার্ডস চ্যাম্পিয়নশিপে ভারতের হয়ে জয়লাভ করেন আদবানি এবং তাঁর দলের অন্যান্য সদস্যরা রূপেশ শাহদেবেন্দ্র যোশীঅশোক শাণ্ডিল্য।PYC হিন্দু জিমখানা পুনে, ভারতে আয়োজিত জাতীয় চ্যাম্পিয়নশিপে পঙ্কজ তার ২৯তম জাতীয় চ্যাম্পিয়নশিপ শিরোনাম জয় করেন ২রা ফেব্রুয়ারি, ২০১৭ তারিখে,   ।এই তাকে একটি 39 ম্যাচ জয়ের এই ধারা অটুট. 
সামগ্রিকভাবে, পঙ্কজ আদবানি জিতেছেন ৬০টি শিরোনাম: ওয়ার্ল্ড টাইটল = ১৯টি; এশিয়ান টাইটল = ৮টি; এশিয়ান গেমস = ২টি; অস্ট্রেলিয়ান ওপেন = ১টি; জাতীয় শিরোনাম = ৩০টি.
পঙ্কজ আদবানি ১৯৮৫ সালের ২৪শে জুলাই ভারতের পুনেতে জন্মগ্রহণ করেন। আদবানি বেঙ্গালুরু, ভারতে ফিরে আসার আগে কিছু বছর কুয়েত-এ বড় হন। তিনি ব্যাঙ্গালোরের ফ্রাঙ্ক অ্যান্টনি পাবলিক স্কুল এ তাঁর শিক্ষা গ্রহণ করেন এবং শ্রী ভগবান মহাবীর জৈন কলেজ থেকে বাণিজ্য বিভাগে স্নাতক ডিগ্রি অর্জন করেন। তিনি প্রাক্তন জাতীয় স্নুকার চ্যাম্পিয়ন অরবিন্দ সাওর থেকে স্নুকারে প্রশিক্ষণ পেয়েছেন।
১০ বছর বয়সে তাঁর বড় ভাই ড। শ্রী আদবানি কর্তৃক স্নুকারে পরিচিত হওয়ার পরেই  অরবিন্দ সাভারের নজরে এসেছিলেন। প্রসঙ্গত উল্লেখ্য যে ডঃ। শ্রী আদবানি একজন উল্লেখযোগ্য ক্রীড়াবিদ ও পারফরম্যান্স মনোবিজ্ঞানী। তিনি .১২ বছর বয়সে তার প্রথম শিরোপা জিতে নেন এবং রাষ্ট্র ও জাতীয় পর্যায়ে বিভিন্ন রেকর্ড স্থাপন করেন। ২০০০ সালে তিনি তার প্রথম ভারতীয় জুনিয়র বিলিয়ার্ডস চ্যাম্পিয়নশিপ শিরোপা জিতে নেন এবং এরপর ২০০১ ও ২০০৩ সালে আবারও জেতেন। ২০০৩ সালে তিনি ভারত জুনিয়র স্নুকার চ্যাম্পিয়নশিপ জিতে নেন যা তাকে সর্বকনিষ্ঠ জাতীয় স্নুকার চ্যাম্পিয়ন হিসেবে স্বীকৃতি দেয়।
হিকার্দো পেরেইরা
হিকার্দো দোমিঙ্গো বারবোসা পেরেইরা (জন্ম: ৬ অক্টোবর ১৯৯৩), হিকার্দো নামে অধিক পরিচিত, হলেন একজন পর্তুগিজ পেশাদার ফুটবলার, যিনি পর্তুগিজ ক্লাব পোর্তো এবং পর্তুগাল জাতীয় দলের হয়ে একজন মধ্যমাঠের খেলোয়াড় অথবা একজন রক্ষণভাগের খেলোয়াড় হিসেবে খেলেন।
বুস্টার নুপেন
আয়াল্ফ পিটার বুস্টার নুপেন (; জন্ম: ১ জানুয়ারি, ১৯০২ - মৃত্যু: ২৯ জানুয়ারি, ১৯৭৭) প্রথিতযশা দক্ষিণ আফ্রিকান আন্তর্জাতিক ক্রিকেটার ও অধিনায়ক ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ক্রিকেটে গটেংয়ের প্রতিনিধিত্ব করেছেন। দলে তিনি মূলতঃ ডানহাতি ফাস্ট-মিডিয়াম বোলারের দায়িত্ব পালন করতেন। এছাড়াও, ডানহাতে নিচেরসারিতে ব্যাটিং করতেন বুস্টার নুপেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে শক্তিশালী ট্রান্সভাল দলের পক্ষে খেলেছিলেন। ১৯২০-এর দশকের শেষার্ধ্বে ম্যাটিং পিচে তুলনামূলকভাবে দূর্বল ব্যাটসম্যানদের বিপক্ষে মৃত্যুদূতের ভূমিকায় অবতীর্ণ হয়েছেন। এ সময়ে তাঁর বোলিংয়ে লব্ধ উইকেটগুলোতে চমৎকার শিল্পকর্মের দিকে নিয়ে যায়।
১৯৩১-৩২ মৌসুমে ঘরোয়া ক্রিকেটে চমৎকার বোলিং করেন। মাত্র ৪৩৪ রান দিয়ে ৪৩ উইকেট পান। তন্মধ্যে, গ্রিকুয়াল্যান্ড ওয়েস্টের বিপক্ষে ৯/৪৮ ও ৭/৮৮ লাভ করেছিলেন।
কারি কাপ প্রতিযোগিতায় ট্রান্সভালের পক্ষে ২৯ খেলায় অংশ নিয়ে ১২.৯২ গড়ে ১৯০ উইকেট দখল করেন তিনি। তন্মধ্যে, নয়বার খেলায় দশ বা ততোধিক উইকেট পেয়েছিলেন তিনি।
১৯২১-২২ মৌসুম থেকে ১৯৩৫-৩৬ মৌসুম পর্যন্ত দক্ষিণ আফ্রিকার পক্ষে টেস্ট খেলোয়াড়ী জীবন চলমান ছিল বুস্টার নুপেনের। এ সময়ে তিনি ১৭ টেস্টে অংশগ্রহণ করতে পেরেছিলেন। ৫ নভেম্বর, ১৯২১ তারিখে টেস্ট অভিষেক ঘটে বুস্টার নুপেনের।
১৯৩০-৩১ মৌসুমে পাঁচ টেস্টের সিরিজ খেলার জন্য ইংল্যান্ড দল দক্ষিণ আফ্রিকা গমন করে। তবে, প্রথম টেস্টে নামি ডিনের অংশগ্রহণ ছিল না। ঐ মৌসুমে দক্ষিণ আফ্রিকার সাবেক অধিনায়ক নামি ডিনের দূর্বল ক্রীড়াশৈলীর কারণে সফরকারী ইংল্যান্ডের বিপক্ষে দলকে নেতৃত্ব দেয়ার জন্য তাঁকে মনোনয়ন দেয়া হয়। ফলশ্রুতিতে এ সুযোগের সদ্ব্যবহার করেন ও টেস্ট ক্রিকেটে নিজস্ব সেরা বোলিং পরিসংখ্যান দাঁড় করান। জোহেন্সবার্গে সিরিজের প্রথম টেস্টে ৫/৬৩ ও ৬/৮৭ লাভ করে দলকে ২৮ রানে জয় এনে দেন। নুপনেকে দল থেকে বাদ দেয়ার শর্তে নামি ডিন খেলতে রাজী হন বলে উইজডেনে উল্লেখ করা হয়।
এরপর ডিন অধিনায়কের দায়িত্ব পেয়ে সিরিজের দ্বিতীয় ও তৃতীয় টেস্টে অংশ নেন। উভয় খেলাতেই ব্যাট হাতে তেমন কিছু করতে পারেননি। তবে, উভয় খেলাই ড্রয়ে পরিণত হয়। ফলে, তাঁর দল ১-০ ব্যবধানে সিরিজ জয় করে।
এছাড়াও ড্র হওয়া চতুর্থ টেস্টে ৩/১৪৮ ও ৬/৪৬ লাভ করেন বুস্টার নুপেন। তবে, দক্ষিণ আফ্রিকায় স্থাপিত প্রথম দুইটি টার্ফ পিচে অনুষ্ঠিত তৃতীয় ও পঞ্চম টেস্ট থেকে নিজকে অংশগ্রহণ করা থেকে বিরত রাখেন।
নরওয়েজীয় পরিবারের সন্তান ছিলেন তিনি। শৈশবকালেই তাঁর একটি চোখ নষ্ট হয়ে গিয়েছিল। জোহেন্সবার্গের রাজা অষ্টম এডওয়ার্ড স্কুলে পড়াশোনা করেছেন। এরপর ৪৫ বছর জোহেন্সবার্গে অ্যাটর্নি হিসেবে আইনচর্চায় নিমগ্ন থাকেন।
২৯ জানুয়ারি, ১৯৭৭ তারিখে ৭৫ বছর বয়সে দেহাবসান ঘটে তাঁর।
দি অ্যাপার্টমেন্ট
দি অ্যাপার্টমেন্ট () হল বিলি ওয়াইল্ডার প্রযোজিত ও পরিচালিত ১৯৬০ সালের মার্কিন প্রণয়ধর্মী হাস্যরসাত্মক নাট্য চলচ্চিত্র। বিলি ওয়াইল্ডার ও আই.এ.এল ডায়মন্ড যৌথভাবে এর চিত্রনাট্য রচনা করেন। এতে শ্রেষ্ঠাংশে অভিনয় করেন জ্যাক লেমন ও শার্লি ম্যাকলেইন। পার্শ্ব ভূমিকায় অভিনয় করেন ফ্রেড ম্যাকমুরে, রে ওয়ালস্টন, জ্যাক ক্রুশ্চেন, ডেভিড লুইস, উইলার্ড ওয়াটারম্যান, হোপ হলিডে ও এডি অ্যাডামস।
চলচ্চিত্রটি ১৯৬০ সালের ১৫ জুন মার্কিন যুক্তরাষ্ট্রে মুক্তি পায়। ছবিটি ৩৩তম একাডেমি পুরস্কারে দশটি বিভাগে মনোনীত হয় এবং শ্রেষ্ঠ চলচ্চিত্র, শ্রেষ্ঠ পরিচালনা ও শ্রেষ্ঠ চিত্রনাট্যসহ পাঁচটি বিভাগে পুরস্কৃত হয়। লেমন ও ম্যাকলেইন তাদের অভিনয়ের জন্য একাডেমি পুরস্কারে মনোনীত হন এবং গোল্ডেন গ্লোব পুরস্কার অর্জন করেন।
ব্রুনো আলভেস
ব্রুনো এদুয়ার্দো হেগুফে আলভেস (; জন্ম: ২৭ নভেম্বর ১৯৮১) হলেন একজন পর্তুগিজ পেশাদার ফুটবলার, যিনি স্কটিশ প্রিমিয়ারশিপ ক্লাব র‍্যাঞ্জার্স এবং পর্তুগাল জাতীয় দলের হয়ে একজন রক্ষণভাগের খেলোয়াড় হিসেবে খেলেন।
তিনি তার পেশাদার ক্যারিয়ার পোর্তোর হয়ে খেলার মাধ্যমে শুরু করেন, যেখানে তিনি তার ক্যারিয়ারের অধিকাংশ সময় যাপন করেছেন। তিনি উক্ত ক্লাবের হয়ে ৯টি ট্রফি জয়লাভ করেছেন। তিনি পোর্তোর হয়ে সর্বমোট ১৭১টি অফিসিয়াল ম্যাচে অংশগ্রহণ করেছেন। তিনি ২০১০ সালে, রাশিয়ার ক্লাব জেনিত সেইন্ট পিটার্সবার্গে যোগদান করেন, যেখানে তিনি বেশ কয়েকটি ট্রফি জয়লাভ করতে সক্ষম হয়েছেন। অতঃপর ২০১৩ সালে, তিনি তুর্কি ক্লাব ফেনারবাহচে-এ যোগদান করেন।
আলভেস ২০০৭ সালে, পর্তুগাল জাতীয় দলের হয়ে খেলার মাধ্যমে আন্তর্জাতিক পর্যায়ে অভিষেক করেন। তিনি পর্তুগালের হয়ে ২টি ফিফা বিশ্বকাপ, ৩টি উয়েফা ইউরোপীয়ান চ্যাম্পিয়নশিপ এবং ১টি ফিফা কনফেডারেশন্স কাপে অংশগ্রহণ করেছেন। তিনি ২০১৬ উয়েফা ইউরজয়ী পর্তুগাল দলের একজন সদস্য ছিলেন।
রুবেন জিয়াস
রুবেন সান্তোস গাতো আলভেস জিয়াস (জন্ম: ১৪ মে ১৯৯৭) হলেন একজন পর্তুগিজ পেশাদার ফুটবলার, যিনি পর্তুগিজ ক্লাব বেনফিকা এবং পর্তুগাল জাতীয় দলের হয়ে একজন রক্ষণভাগের খেলোয়াড় হিসেবে খেলেন।
জুয়াও মৌচিনয়ো
জুয়াও ফিলিপে ইরিয়া সান্তোস মৌচিনয়ো (; জন্ম: ৮ সেপ্টেম্বর ১৯৮৬) হলেন একজন পর্তুগিজ পেশাদার ফুটবলার, যিনি ফরাসি লীগ ১ ক্লাব মোনাকো এবং পর্তুগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি সাধারণত একজন রক্ষণাত্মক মধ্যমাঠের খেলোয়াড় অথবা একজন আক্রমণাত্মক মধ্যমাঠের খেলোয়াড় হিসেবে খেলেন।
তিনি ২০০৩ সালে, স্পোর্চিং সিপি বির হয়ে তার পেশাদার ক্যারিয়ার শুরু করেন। অতঃপর ২০১০ সালে তিনি ফুটবল ক্লাব দু পোর্তোয় যোগদান করেন এবং উক্ত ক্লাবের হয়ে তিনি ১২টি ট্রফি জয়লাভ করতে সক্ষম হন। ৩ বছর পর, তিনি ২৫ মিলিয়ন ইউরোর বিনিময়ে লীগ ১ ক্লাব মোনাকোয় যোগদান করেন।
২০০৫ সালে, পর্তুগাল জাতীয় দলের হয়ে খেলার মাধ্যমে তিনি আন্তর্জাতিক পর্যায়ে অভিষেক করেন। তিনি এপর্যন্ত পর্তুগালের হয়ে ১০০-এর অধিক ম্যাচ খেলেছেন। তিনি ২০১৬ উয়েফা ইউরোজয়ী পর্তুগাল দলের একজন সদস্য ছিলেন।
স্পোর্চিং
পোর্তো
মোনাকো
পর্তুগাল